Bidearen hasierako izena duen zinta.\nDenbora konturatu gabe aurrera zihoan, etengabe, atzera begiratu gabe. Goizeko zortziak aldera Panticosako bainuetxean eskalatzen hasiak ginen, Casa de Piedratik Bachimañako aintziretako aterpera arte eskalatzen igotzeko proiektua aurrera atera asmoz. Lau mailez osatutako eskaileran jada “Vía del Nano” (105 m, V), “Espolón del Rebollón” (110 m , V+) eta “Mowgli" gandorra (200 m, V) atzean gelditu ziren, oroitzapen labur baten moduan. Aurretik azken maila genuen, Bachimañanako ur-jauziaren horma.\nGorputzak nekatuak ez sentitu arren, metatutako neke eta berotasunak (orduak pasa ahala termometroa lotsagabe gora zihoan) gugan izango zuten eraginaren zalantzak “Espolón del pino” (260 m, V) bidea aukeratzera eraman gintuen, hormako bideen artean errazenetakoa.\nDena den, neke eta beroak izango zuen eragina eskaileraren azken maila hau eskalatu arte ez genuen jakingo…\nBachimañako ur-jauziaren horma Caldarés errekatik zerura altxatutako horma bertikala da, Bachimañako aintzirak mendizalearen begi-bistatik ezkutatzen dituena.\nMendizale ibiltariak, GR-11 ibilbidea jarraituz, “Fraidearen aldapa” gogorrean hainbat “Z” eginez horma hau ezkerretik (parez-pare begiratzen badugu) saihestu beharko du. Aldapan botatako izerdiek hormaren gainean gotorleku moduan eraikitako Bachimañako aintziretako aterpean ordainsaria izango dute, ikusmira, zerbitzu eta abegi oneko aterpea.\nHorma saihestu beharrean zuzenean eskalatu nahi bada sei bide topatuko ditugu. Errazena “Vía de los Jardines” bidea da, 300 metro eta PD+ (III+) zailtasuna gainditu gabe horma modu bizkorrean gainditzen duena. Honen zailtasunaren gainetik, V zailtasunaren baitan,beste bi bide daude: “Espolón del pino” (260 m, V behartua) eta “Viaje por el muro” (250 m, V, IV+ behartua). Zailtasunean koska bat igo nahi izanez gero “Vía del diedro” (220 m, V+ behartua) eta “El Dorado” (180 m, 6a behartua) bideak daude. Franko ezagunak diren bost bide hauei bide berri bat batu zaie: “Climbing Girls”. Azkeneko honen inguruko informaziorik (metroak, zailtasuna…) oraindik ez dut inon topatu, baina “Espolón del pino” bidearen eskuineko ezproietako bat eskalatzen duela dirudi. Bide hauek guztiak, nola ez, “Sendero Limitekoek” ireki eta ekipatutakoak dira.\nCasa de Piedra aterpeko eskaladako krokisen karpetatik ateratako krokis honetan Panticosa bainuetxearen inguruan eskalatu daitezken bideak azaltzen dira, horien artean oraingoz informazio gehiago ez duen "Climbing Girls" bidea.\nHorma honetako granitoa orokorrean trinkoa eta oso itsaskorra da eta, segurtasunari dagokionez, parabolten arteko tartea ez da luzea, eskalada seguru bat bermatuz. Honegatik, dozena bat express-zintekin bide guztiak eskalatzeko aukera izango da. Hori bai, bertara iristeko Panticosako bainuetxetik ordu eta laurdenetik gorako bidea dago pausurik estutu gabe. Nire uste apalean denbora hau ibiltzeak merezi du bertako eskaladak ematen diguna bertara iristeko emango duguna baino askoz handiagoa izango baita. Zer esanik ez, guk egin genuen moduan, Bachimañako aintziretako aterpean patata tortilla ogitartekoa eta garagardo hotz bat hartuz eskalada amaitzen badugu.\nBachimañako ur-jauziko horman ekipatutako eskalada-bideak. "Climbing Girls" bidea "Espolón del Pino" bidearen eskuineko ezproian egon daitekeela uste dugu.\n- Luzera: 270 metro.\n- Luze kopurua: 7.\n- Nork irekia: Julio Benede, Carlos Budría eta Luis Royok, 2014ko abuztuan.\n- Zailtasuna: V. Luzez-luze: 1ºL: III+ (40 m), 2ºL: IV+ (40 m), 3ºL: V (35 m), 4ºL: IV (30 m), 5ºL: IV (35 m), 6ºL: V (25 m) eta 7ºL: III (35 m).\n- Orientazioa: Hego mendebaldea. Udan goizean itzalpean egon arren, arratsaldean bero handia pasa daiteke.\n- Ura: Casa de Piedra aterpeko atzeko (iparreko) horman iturri bat dago. Bachimañako aintziretako aterpean ere ura hartzeko aukera izngo dugu.\n- Hurbilketa: Panticosako bainuetxetik GR-11 bidea hartuko dugu. "Fraidearen aldapa"-ra iritsitakoan bidea utzi eta, harkaitz-bloke ezberdinen gainetik horma ezker-eskuin zeharkatuko dugu bidearen oinera iritsiz. Hurbilketa ordu eta laurden inguruan egingo dugu lasai joanda.\n- Jaitsiera: Bidearen amaieratik mugarriz adierazitako bidea jaraituz eskuinaldera joko dugu 5-10 minutuetan Bachimañako aintziretako aterpera iritsiz. Hemendik, GR-11 bidea jarraituz, ordubete pasatxoan Panticosako bainuetxera itzuliko gara.\n- Eramandako materiala: 50 metroetako soka bakarra, luzera ezberdineko 12 express zinta eta luzera ezberdinetako zinta-uztaiak bilguneak muntatzeko. Walkie-talkie pare bat ere eramatea gomendagarria izan daiteke bilguneen artean oihuka ez aritzeko.\n"Espolón del Pino bidearen nondik norakoak.\n“Mowgli” gandorretik jaitsi ondoren, energiaz gainezka sentitzen ginen, fresko, parean jarriko zen edozein hormari aurre egiteko prest. Hau dela eta hurbilketa luzeagoa egitea erabaki eta, nahigabe noski, GR-11 bidean gora hasi beharrean behera hasi ginen. 15-20 metro ibiliak genituenean honetaz konturatu eta gehiegizko energiaren sentsazioa berehala joan zitzaigun, jejeje.\nZorionez hurbilketan ez zen nahaste gehiagorik izan. Eguzkiak bazterrak ederki berotzen hasita zegoen eta txitxarren burrunbak Caldarés errekaren xuxurla isiltzen zuen. Berotasunak atmosferaren pisua biderkatzen zuela zirudien, motxilen azpian uzkurtutako ibiltarien pausua motelduz. Bozueloko lautada arteko jendetza, txirrindularitzako mendiko etapa baten moduan, sakabanatuta zegoen, naturaren ordena nolabait mantenduz.\nEnergia gorde eta gorputzari beroaldi handia ez emateko asmotan hurbilketa lasai hartu genuen, poliki baina gelditu gabe, tarteka bidearen ertzean atseden hartzen ari ziren ibiltariak aurreratuz. “Fraidearen aldapa” hasten den lekuan GR-11 bidea utzi eta, harkaitz-blokeen gainetik, hormaren oina ezker eskuin zeharkatuz, bidearen oinera iritsi ginen. Bertan, “Sendero Limitekoen” bideetan ohikoa den moduan, lehen paraboltetik bidearen izena duen zinta bat zintzilikatua dago.\nBidearen oina. Karratu gorriaren barruan izena duen zintadun parabolta dago. Argazkian lehen lau luzeetako nondik norakoak ikusi daitezke.\nMotxilak lurrean utzi eta atseden hartzen genuen bitartean horma osoan bi sokada bakarrik zeudela ikusi genuen, bat “Viaje por el muro” eta bestea “Espolón del pino” bidean. Goiko sokada hirugarren bilgunera iristen ari zela ikusita ez ginen kezkatu: “hoik ez ditteu harrapauko” esan zidan Asierrek eguzkiak bigundutako barratxo bat murtxikatzen zuen bitartean.\n- Oain zuri hastea tokatzen zaizu, ez?\n- Bai – erantzun zidan Asierrek – azkenekoa zuk bukauzu.\nEzerezetik altxatutako brisa batek eguzkiaren berotasuna noizik eta behin nolabait malgutu arren, atsedenak ez zuen denbora luzean iraun. Eguzkitako krema agerian genuen azal zati guztietan zabaldu, kantinplorei trago pare bat ur lapurtu eta, eskalatzaileen mozorroak janztearekin batera Asier eskalatzen hasi zen.\n- Lehenengo luzea, 40 metro, III+. Luzea 4 metro inguruko horma inklinatu bat eskalatuz hasten da, bere koska, zimur eta helduleku oparoak aprobetxatuz zailtasunik gabe eskalatzen dena (III+). Lehen eta bigarren parabolten arteko tartea murriztu asmoz harkaitz-zubi batetik pasatako soka bat dago, baina Asierrek ez zuen erabili. Horma eskalatuta ezproiaren ertzera igo eta bertatik jarraitu zuen metroak erraztasun osoz irabaziz (III).\n...Ezproiaren ertzetik jarraitu zuen...\nSoka segurtagailutik arin pasatzen zen, bidean zailtasun gutxi topatzen ari zenaren seinale. Abiadura zertxobait moteltzearekin batera bilgunearen aurreko harkaitz-mokoaren oinean zegoela konturatu nintzen.\nBilgunera iritsi aurretik 2-3 metroetako harkaitz- moko edo “koska” bat eskalatzen da, honek ere helduleku onak dituena. Soka eramatearen abiadura zertxobait moteldu arren Asierrek di-da batean eskalatu (III+) eta, honen atzeko erlaitz zabalean, bi paraboltez osatutako bilgunera iritsi zen.\nHarkaitz-mokotik behera egindako argazkia.\nLuzea eskalatzerakoan beroa izan arren eskuetan ez nuen goizean eskalatutako “Vía del Nano” bidean izandako hezetasun sentsaziorik sentitu eta bilgunera arin eta ezustekorik gabe eskalatuz iritsi nintzen.\n- Bigarren luzea, 40 metro, IV+. Bilgunearen gaineko harkaitz-plaka inklinatua eskalatuta (III+), berriro ere ezproiaren ertzera igo eta bertatik metro erraz batzuetan jarraitu nuen (II/III), ezproia tentetzen hasi zen arte.\nGora begiratu eta ezproiak IV+ zailtasuna izateko “bertikalegi” zegoela iruditu zitzaidan: “helduleku onak izangoittu” pentsatu nuen eskalatzen hastearekin batera.\nEzproia eskuineko horma eskalatuz igotzen da. Horma hasierako metroetan inklinatua eta helduleku ederrekoa izanda metroak erraz irabazi nituen (III+/IV). Horman gora egin ahala tentetuz doa bertikal bihurtu arte. Hasieran pentsatu bezala, bertikala izanda ere heldulekuak oso onak ditu eta denbora guztian eskalada lasai eta eder batez gozatzeko aukera eman zidan. Hau gutxi ez bada, horma aseguratuta dagoen moduan ez nuen inongo momentuan estutasunik pasatu eta konturatu nintzenerako horma eskalatu (IV+) eta honen gaineko erlaitz erosoan kokatutako bilgunera iritsi nintzen, pinu txiki baten ondoan dagoena.\nBigarren bilgunera iristen.\nGertuago... Argazkian luzearen zati bertikala ikusi daiteke.\n- Luze politte… - esan zidan Asierrek bilgunera iritsi zenean.\n- Earra iruittu zait – erantzun nion – ta gañea azpitio emateuna baño errexagoa.\n- Hirugarren luzea, 35 metro, V. Asierrek materiala hartu eta, bilgunearen ezkerretik eskalatzen jarraituz, gaineko harkaitz-plaka tentea eskalatu zuen (V) erlaitz txiki batera iritsiz. Argazki pare bat egiteko juxtu-juxtu aprobetxatu eta, denborarik galdu gabe, eskalatzen jarraitu zuen.\n"harkaitz-plaka tentea eskalatu zuen erlaitz txiki batera iritsiz".\nErlaitz txikiaren jarraian bigarren harkaitz-plaka bat eskalatu zuen (V). Harkaitz-plaka honetan, aurrekoan bezala, txikiak izanda ere helduleku txarrik ez dagoenez, ez zuen estutasunik pasatu.\n- Hemendio aurrea lasai nijo – bota zidan harkaitz-plaka eskalatu ondoren.\nHemendik aurrera, berak esan bezala, harkaitz-plaka etzan batean metroak arin irabaziz (III/II), amaieran erdi-oinez, bideari izena ematen dion pinu handiaren enborretik pasatako sokan bilgunea muntatu zuen.\nEskalatzen hasi baino lehen bakarren batek ordura arte brisa moduan piztutako haizagailua itzali eta berriro ere bero egiten hasi zen. Izerditzen hasi arren bigarren luzeaz gozatzeko aukera izan nuen, ahal izan nuen guztia eskuekin baino oinekin eskalatuz. Azken harkaitz-plakatik burua atera nuenean Asier pinuaren itzalpean topatu nuen, lurrean eserita, oinutsik, hotel elegante bateko igerilekuaren itzalkinaren azpian lasai asko egongo balitz bezala.\n- Hortxe bai ondo, garagardoa bakarrik falta zaizu, jejeje!!!\n- Earki eotea bai – erantzun zidan pinuaren freskurapean.\n"Hortxe bai ondo, garagardoa bakarrik falta zaizu, jejeje!!!".\nAsierren ondoan etzan eta loalditxo bat egiteko tentaldiari eutsiz, zuzenean soberan zuen materiala hartu nion, alferkeriaren itzala atzean utzi eta eskalatzen jarraitzeko.\n- Laugarren luzea, 30 metro, IV. Pinuaren atzeko ezproia eskalatuz jarraitu nuen. Bilgunetik atera eta berehala dago luzearen pasabiderik zailena, ezproira igotzeko eskalatu behar den hormatxo txikia. Hormatxoa eskuin-ezker diagonalean mozten duen arraila aprobetxatuz ezproiaren ertzera igo eta bertatik jarraitu nuen helduleku oneko harkaitz-plaka inklinatu bat eskalatuz (IV).\n"ezproiaren ertzera igo eta bertatik jarraitu nuen helduleku oneko harkaitz-plaka inklinatu bat eskalatuz". Argazkian hasierako hormatxo txikia ikusi daiteke.\nAsier hirugarren bilgunean, pinua bere osotasunean ikusi daiteke.\nHarkaitz-plaka inklinatuaren amaieran ezproia zertxobait etzan eta ertzetik eskalatuz jarraitu nuen (III) tximini ilun nabarmen baten ezkerrean bi paraboltez osatutako bilgunea ikusi nuen arte.\nEzproiaren amaierara iristen.\nBilgunera iristeko eskuin aldera metro pare bateko zeharkaldi horizontala egin behar da (II+/III), zaila baino ikusgarria dena.\nLaugarren bilgunean, nire ezkerrean tximini iluna ikusi daiteke, baita bosgarren luzeko lehen metroen nondik norakoak ere.\nAsier eskalatzen ari zen bitartean bosgarren luzeak gainean nuen tximinia bertikal eta nabaritik zergatik ez ote zuen jarraituko pentsatzen aritu nintzen.\n- Ziurrenik ia urte guztin bustita eongoela. – esan zidan Asierrek bilgunera iritsi zenean.\n- Balitteke, kolore ilune ikusita… – erantzun nion.\nLaugarren bilgunea iristen.\n- Bosgarren luzea, 35 metro, IV. Bilgunera bertara iritsi gabe, Asier honen ezkerretik eskalatzen jarraitu eta lehen metroetan helduleku oneko horma bertikala eskalatu zuen, bilgunearen eskuineko tximini ilunaren gainean kokatuz (IV). Hasierako horma hau bilgunetik dirudiena baino errazagoa da. Hemendik gora Asier begi-bistatik galdu nuen.\n"horma bertikala eskalatu zuen, bilgunearen eskuineko tximini ilunaren gainean kokatuz".\nHorma bertikala eskalatuta harkaitz-plaka etzan bat eskalatuz jarraitu zuen (II/II+). Bertako zailtasun aipagarri bakarra tartean dagoen koska bat eskalatzean dago. Koska txiki hau eskalatuta (III), harkaitz-plaka etzana amaiera arte jarraitzea besterik ez da (II/II+), lurra estaltzen duen zuhaixka zabal baten oinean bi paraboltez osatutako bilgunera iristeko.\nBilgunera iritsi aurreko harkaitz-plaka etzana. Argazkian bilgunera iritsi aurretik eskalatu behar den koska txikia ikusi daiteke.\nBilgunera iritsi nintzenean gure aurreko sokada seigarren luzea eskalatzen ari zela ikusi genuen. Sokadaren bigarrena luzearen lehen metroetako hormarekin borrokan eta arnasestuka zebilen pasabidea atera nahian.\n- Bitan eroi da. – Esan zidan Asierrek materiala pasatzen zidan bitartean.\n- Bazpare hobe deu lasai hartzea bea gehio ez agobiatzeko – erantzun nion.\nBosgarren “bis” bilgunera iristeko 20-25 metro inguru oinez ibili behar dira, zuhaixka zabala ezkerretik inguratu eta parean dugun horma bertikal nabarmenera zuzenduz. Gauzak lasai hartuz, luze bat eskalatzen ariko bagina bezala, Asierrek aurretik jarraitu zuen bilgunera iritsiz. Modu honetan gero soka ematerakoan ez genuen arazorik izango. Bilgunea parabolt bakarrez osatua izan arren ez da beharrezkoa muntatzea, hormaren oina oso zabala eta laua baita.\nAsier bosgarren "bis" bilgunean. Aurreko sokadako bigarrenak seigarren luzeko pasabiderik zailena eskalatuta dauka.\n- Seigarren luzea, 25 metro, V. Bide osoko luzerik zailenak,zailtasun guztiak hasierako 4-5 metroetako horma bertikalean kontzentratuak ditu. Goiko eskalatzailearen arnasestu eta “kexak” entzuteari utzi eta seigarren bilgunera iritsi zela pentsatu genuenean, lehen paraboltetik express-zinta eta soka pasatu ondoren eskalatzen hasi nintzen.\n"lehen paraboltetik express-zinta eta soka pasatu ondoren eskalatzen hasi nintzen".\nHorma zertxobait makurtua izan arren helduleku handi eta oparoak ditu. Zuzen eskalatu beharrean, zertxobait eskuin aldera diagonalean murgilduz metroak irabazten joan nintzen pasabidea babesten duen hirugarren paraboltera uste baino errazago iritsiz. Altua izanez gero pasabide hau A0 moduan erraz eskalatu daitekeela esango nuke.\n- Ondo, ez?\n- Kriston kantoa dauke – erantzun nion hormaren gainetik.\nHorma eskalatuta, tartean zailtasunik gabeko bi hormatxo edo koska dituen harkaitz-plaka etzan bat amaiera arte eskalatu nuen (III), bi paraboltez osatutako bilgunera iritsiz.\nAurreko sokadaren lehena azken luzea eskalatzen hasita zegoen.\n- Bonito largo este – esan nion bigarrenari bilgunera iritsi nintzenean.\n- Si – erantzun zidan aurretik zihoanaren mugimenduei arretarik kendu gabe – de apretar un poco, jejeje.\nAsier iristen zen bitartean “Mowgli” gandorra eskalatzetik gentozela esan eta gorago zegoela uste zuela erantzun zidan: “si llego a saber que está de camino la hubiéramos escalado”. Buelta batzuen ondoren aurrekoak azken bilgunea topatu eta bigarrena eskalatzen hastearekin batera Asier bilgunera iritsi zen.\n- Gaurko azkeneko metrok – esan nion gora begira.\n- Bai – erantzun zidan. – Pentsatzet errex eskalauko ditteula.\n- Zazpigarren luzea, 35 metro, III. Bilgunetik ateratzea da luzearen zailtasunik handiena (III). Teknikoki zaila baino oinak ongi kokatzea eskatzen duen 3 metro inguruko pasabide arraroa da. Hormatxo hau eskalatuta, Asierrek harkaitz-plaka etzan bat eskalatuz eskuin aldera jarraitu zuen tartean bi koska edo hormatxo eskas eskalatuz (II/II+).\nLehenengo hormatxoa eskalatu ondoren.\nLuzearen amaierako harkaitz-mokoaren gainean. Argazkian bi hormatxoak ikusi daitezke.\nBigarren koska eskalatuta eskuinera diagonalean harkaitz-plaka etzan bat zeharkatuz jarraitu zuen (II) parean dagoen harkaitz-moko nabarmenera zuzenduz.\nDiagonalean zeharkatzen den harkaitz-plaka etzana. Asier harkaitz-mokoaren gainean dago.\nBertako paraboltean (bidearen azkenekoa) express-zinta eta soka pasa ondoren, harkaitz-mokoa zuzen eskalatu (III) eta honen gainean lurrean bi paraboltez osatutako bilgunera iritsi zen.\nHarkaitz-mokoaren gainetik seigarren bilgunera egindako argazkia. Atzean "Fraidearen aldapa"-ren "zetak" ikusi daitezke.\nAzken luzeko metroak egun honetan eskalatuko nituen azkenekoak izango zirela jakinda, luzea lasai hartu nuen, metro bakoitza dastatuz, bazkari goxo bateko azken mokadua dastatzen den moduan. Bigarren hormatxoaren oinean zementuz itsatsitako harkaitz batzuk eta enbor itsurako bat ikusi nuen.\n- Zementuzko plataforma hoi etzen beharrezkoa.\n- Eztakit ze izangoen – erantzun nion Asierri bilgunera iritsi nintzenean – baña eskalatzeko baño posten bat eo zutik mantentzeko zela emateo.\nAurreko sokada trasteak jasotzen ari zen bitartean bilgunera iritsi nintzen. Asierrengana hurbildu eta elkarri bostekoa eman genion: “earraaaaa!!!!”. Azken luzeetan eguzkiak tregoa eman eta brisa goxoak eskalada ederki gozatu zigun bero handirik pasarazi gabe. Beste sokadarekin hitz batzuk trukatu eta bidearen amaieran elkarri argazki batzuk egin ondoren, materiala jasotzen genuen bitartean aterpera zuzendu ziren.\nZoriontsu 680 metro eskalatu ondoren.\nZazpi ordu eta erdi pasatxo eta 680 metro eskalatuak izan arren ez ginen oso nekatuak sentitzen. Materiala lasai jaso genuen, patxadaz, eskalatzeari utzi nahiko ez bagenio bezala. Halere izerditutako katu-oinak gustu handiz kendu nituen oinutsak belar gozoan jarriz.\n- Ze ordu deu? – Galdetu nion Asierri.\n- Hiruek laurden gutxi – erantzun zidan.\n- Deskuidau ezkeo refujioa oaindio bazkaltzeko ordun iritsiko gea.\nBazkaria hitza aipatzearekin batera egunean zehar lokartutako gosea esnatu zitzaigun, sabela kexati hasiz. Trasteak jaso eta mugarriak jarraituz eskuinerako noranzkoan jarraitu genuen Bachimañako aintziretako aterpea begi bistan izan genuen arte. Azken metroak belar artean erdi ezkutatutako bidexka jarraituz, aterpearen itzal eta freskotasunaren babesera sartu ginen.\nBidearen amaieratik jarraitu beharreko lehen metroetan.\nBachimañako aintziretako aterpea dagoeneko bistan. Argazkiaren ezkerrean bidea adierazten duen mugarrietako bat ikusi daiteke.\nPatata tortilla ogitarteko eta garagardo pitxar freskoaren luxupean, mahai inguruan egun luze hau ederki ospatu genuen. Plazer txiki hauek ez dira diruarekin ordaintzen. Eskalada amaitua izan arren oraindik Panticosako bainuetxera itzultzea falta zitzaigun eta, nahiz eta ia bide osoa maldan behera izan, bagenekien denbora bat eramango zigula.\nAterpeko zaindariarekin kontuak egin eta motxilak berriro ere bizkarrean, Casa de Piedra arteko jaitsiera arin egin genuen, zoriontsu, ordubete eskasean Panticosako bainuetxean utzitako furgonetara itzuliz.\nPanticosak bainuetxetik gertuko ur-jauzi ederretako bat.\nUr-jauzietako beste bat. Kotxetik urrun joan gabe leku eta txoko zoragarriak daude topatu daitezke.\nEguna zailtasunik gabe hasi eta amaitu zen, eta dena ongi atera zitzaigun. Beldurtzen gintuen berotasuna ere azkenean ez zen hainbesterako izan eta orokorrean eskalada atsegin batez gozatzeko aukera izan genuen. Eskalada luze hau biziki gomendatzen dut egun eder bat aprobetxatzeko eta, nire kasuan bezala, konpainia ederrarekin bada zer esanik ez. Eskalada honen lehenengo kronikan idatzi nuen bezala, horma bakoitzeko biderik errazenak aukeratu genituen arren konbinazio ezberdinak egin daitezke zailtasun mailarekin nahi den moduan jolasteko. Paraje hauetan oraindik bada zer eskalatu!!!\nCasa de Piedra aterpea arratsaldeko argipean.\nBachimañako aintziretako aterpea utzi aurretik, biharamunean Pico Serratoren iparreko gandorra eskalatzeko asmoa genuenez, Asierrek bertako horma batetik zintzilikatutako mapa handiari argazki bat egin zion. Tena bailarako mapa bat motxilan eraman arren, “bazpare” argazkia egitea bururatu zitzaion: “hola mobilen izango deu”.\nOraindik ez genekien baina argazki horrek biharamunean izango zuen garrantzia izugarria izango zen…\nBachimañako aintziretako aterpean zintzilikatutako mapari egindako argazki "misteriotsua"...\n- Valle de Tena mapa. Editorial alpina, 2016.\n- Sendero Límite bloga. 2014/09/14. Escalando al refugio a los ibones de Bachimaña. Eskuragarri: https://senderolimite.blogspot.com/2014/09/escalando-al-refugio-de-los-ibones-de.html\n- Eskalatzen bloga. Ref. Bachimaña - Espolón del pino (5b, 260 m, derrigorrez 5a). Eskuragarri: http://eskalatzeneus.blogspot.com/2015/08/ref-bachimana-espolon-del-pino-5b-260-m.html


Bretxa merkatu-plaza izatea erabaki du udalak - Irutxuloko Hitza : Irutxuloko Hitza\nBretxa merkatu-plaza izatea erabaki du udalak\nBretxako Arraindegi eraikina. (Argazkia: Lide Ferreira)\nDonostiako Udaleko Tokiko Gobernu Batzordeak hasierako onarpena eman dio Bretxako Plan Bereziari. Bretxa eta Arraindegi eraikinetan, eta San Juan, Iñigo zein Aldamar kaleetan eragina izango du. Eneko Goia alkateak eperik ez du zehaztu egin beharreko lan guztiak noizko bukatuko diren argitzeko.\nArraindegi eraikinaren beheko solairura pasako da Bretxako sotoko merkatua. Ordutik aurrera, Aldamar kaletik izango du sarrera. Hori dela eta, plazaren erdian dagoen eraikina eraitsiko da. Erdiko gune hori libre geratuko da, eta jarduerak egiteko zein pertsonak egoteko plaza zabala izango da. Aldi berean, baserritarren merkatuaren estalkia San Juan kaletik Bretxa eraikinaren ipar-aurreladera mugituko da. Antzinako baserritarren postuen kokalekua zen.\nAldaketa hainbat izango ditu Bretxa eraikinak. Sarrerak hobetu eta erabilera guztietarako egokituko dira, irisgarritasuna bermatzeko. Halaber, teilatupea bateratu eta Goikoak patioarentzat egindako estalkia mantenduko da.\nZeharo eraberrituko da Arraindegi eraikinaren barrualdea.Beheko solairuko merkatuarekin batera, Parte Zaharreko osasun zentroa eta kirol instalazio bat egongo dira. Orixe ikastolaren beharrei erantzuna emango dio aipaturiko instalazioak. Bestalde, eraikinaren barruan solairutarte bat egingo da, eta beste 872 metro karratuko egongo dira erabilera publikorako baliagarriak.\nEraikinen erabilera berrietara egokitzeko, hainbat lan egingo dituzte Aldamar, Iñigo eta San Juan kaleetan. Aldamar kalean oinezkoentzako gunea handituko da. San Juan kalean ere, oinezkoentzako gunea zabalduko dute, baserritarren merkatuaren kokaleku berria dela eta. Azkenik, Iñigo kalea guztiz oinezkoentzako izango da, eta Arraindegi eraikinaren sarrera hobetuko da.\nBeraz, Plan Bereziaren hasierako onarpenak hasiera ematen dio Bretxako Merkatuaren – Bretxa eta Pescaderia eraikinak – eta bere inguruaren berritzeari.


Leozko Udalak, 2020ko azaroaren 30ean egin osoko bilkura arruntean, erabaki zuen hasiera batean onestea Udalaren 2020ko aurrekontu orokorrean 9/2020 aldaketa egiteko espedientea. Kreditu-gehigarria da, langileen gizarte seguratzaren partidan.\nNafarroako Toki Ogasunei buruzko martxoaren 10eko 2/1995 Foru Legearen 216.3 artikuluaren arabera, espediente hau tramitatzean eta onestean bete beharko dira aurrekontuetarako tramite eta baldintza berak, informazioari, erreklamazioei eta publizitateari dagokienez. Hortaz, espedientea Udal Idazkaritzan egonen da ikusgai, hamabost egun baliodunean, iragarki hau Nafarroako Aldizkari Ofizialean argitaratu eta biharamunetik hasita, eta Udalaren iragarki-taulan ere paratuko da, herritar edo interesdunek espedientea azter dezaten eta bidezko jotzen dituzten erreklamazioak egin ditzaten; hori guztia, foru lege beraren 202. artikuluan (aipatu 216.3 artikuluak hara igorrita) xedatzen denari jarraikiz.\nInork erreklamaziorik aurkeztu ezean, aipatu espedientea behin betiko onetsitzat joko da, aurreko paragrafoan ezarritako jendaurreko aldia iragan ondoren; nolanahi ere, behin betiko onespena argitaratu beharko da.\nIragarkiaren kodea: L2014701


Hamabi herri hustu behar izan dituzte suteen ondorioz - Nafarroa - euskalerriairratia.eus\nHamabi herri hustu behar izan dituzte suteen ondorioz\nEuskalerria Irratia 2022-06-20 07:45\nArabako Suhiltzaileak Los Arcos inguruan lanean. (ARgazkia: Arabako Suhiltzaileak).\n800 lagunek haien etxeetatik at igaro behar izan dute gaua, sugarren eta kearen mehatxuaren poderioz..\nEzinbestekoa ez bada ez bidatzeko eskatu die Nafarroako Gobernuak herritarrei.\nMakinekin nekazaritza lanak egitea debekatu dute asteazkenera arte.\nNafarroako Gobernuak suteen larrialdietarako eta babes zibiletako planen 2. maila aktibatu zuen larunbatean. Itziar Gomez kontseilariak azaldu duenez, aktibazio hori ezinbestekoa zen makinekin egindako nekazaritza lanak debekatu ahal izateko. Eta bigarren maila ezin zen aktibatu suteek populaziodun udalerriak mehatxupean eduki gabe. Horregatik ez zuten lehenago egin. Nekazaritza lanak debekatzeaz gain, herritarrei ez bidaiatzeko eskatu diete, ezinbestekoa ez bada.\nAzken orduotan Artazu, Eslaba, Makirriain, Santsoain, Amatriain, Olleta, Lerga, Uxue, San Martin Unx, Etxarren Girgillao eta Girgillao hustu behar izan dituzte azken orduotan. Guztira, 800 pertsona inguru. Besteak beste, Tafallako belodromora eta Murillo el Frutora eraman dituzte, gaua han igaro dezaten.\nAtzoko eguna gogorra izan zen. Nolanahi ere, Itziar Gomez Landa Garapen eta Ingurumen kontseilariak bart arratsaldean nabarmendu zuen bazirea bi albiste on: batetik, foku berririk ez zela piztu, “eta hori zen helburu nagusia”; bestetik, ez zela zauriturik izan.


Hasiera > Filmak > Mahatsaren orpotik\nMahatsondoen lehen kimuetatik hasi, eta udazkenean mahatsa bildu eta neguan inausi arte, "Mahatsaren orpotik" saioan, upategietako "mama goxoa" dastatuko dugu, ardogintza deberdin biren kultura ardatz hartuta: Errioxakoa eta Jerezkoa. Hango eta hemengo upategiak, eraikuntzak, paisaiak... eta, nola ez, bihotz taupadak.\nFilmean agertzen diren pertsonak bene-benetakoak dira, eta beraien eskutik murgilduko gara ardogintzaren eguneroko beharleku aberatsean. Izaera eta biziera desberdineko lekukoak ditugu, baina zaletasun batek biltzen ditu: ardogintzak.\nUpategietako isiltasunean lantzen da ardoa, upeletan edota botiletan bahiturik, debora gurpilean. Baina egonean egon arren, ardogilearen ekinak eta eginak onduko du ardoa, jainkoaren edari egin arte. Eta, inoiz, mahatsaren orpotik sortutako apal asko, itzal handiko eraikin ikusgarri ere bihurtu dira.\nZuzendaria: Eterio Ortega Santillana


09:07, 18 otsaila 2018ko berrikusketa\n493 bytes added , Duela 2 urte\n18:17, 9 azaroa 2017ko berrikusketa (aldatu)\n09:07, 18 otsaila 2018ko berrikusketa (aldatu) (desegin)\n* Elorri ikastetxea Ikastetxea hau funtzionamenduan dabilen ikastetxerik zaharrena da; auzoa sortu zenetik hain zuzen ere. Horain haur hezkuntzako eta lehen mailako ikasketak ematen dira.\n* Mendillorriko Civivox Eraikin hau gutxi gora behera IES El lago de Mendillorriko ikastetxetik 30 metrotara dago. Erakusketak, bilerak etabar egiteko balio du, gainera, liburutegi handi bat dago; honek zenbait gauza eskaintzen ditu, ala nola, areto nagusi bat 241 personentzat, dantzatzeko aretoa, 2 tailer gela, ziber-gela bat...


Toki entitateen agiria toki administrazioaren mapa berrantolatzeko (2017ko ekaina) – Nafarroako Udal eta Kontzejuen Federazioa\nToki entitateen agiria toki administrazioaren mapa berrantolatzeko (2017ko ekaina)\nPablo Azcona NUKFko buruak eta Jesús María Rodríguez bigarren buruordeak eman zioten, ekainaren 16an, Isabel Elizalde Toki Administrazioko kontseilariari Nafarroako toki entitateek toki administrazioaren berrantolaketaz duten iritzia biltzen duen agiria.\n200 toki entitatetik gorako hautetsiek egindako ekarpenez osatu da agiria, Federazioak joan den urte eta erdian garatu duen prozesu parte-hartzailean Nafarroako Gobernuaren koordinazioarekin. Prozesu horrek bi fase izan ditu. Lehenengoan, hautetsiek beren iritziak eman zituzten toki administrazioaren ereduari buruz, eta, bigarrenean, proposamen horiek erkatu ziren Nafarroako Gobernuak iazko bukaeran aurkeztu zuen erreformarako ildo nagusien agiriarekin.\nNUKFk BURUTU DUEN PROZESU PARTE-HARTZAILEAREN ONDORIOZKO DOKUMENTUA (EUSKARAZ)\nBeste agiri batzuk (prozesu parte-hartzailean egindako galdetegien eta gogoeta teknikoen ondoriozkoak)\nLehenengo faseko parte-hartzearen gaineko txostena\nBigarren faseko parte-hartzearen gaineko txostena


25 urte bete ditu Valderejok - Alea.eus\n25 urte bete ditu Valderejok\nEstitxu U. Lopez de Arkaute 2017-03-16 15:34 Ingurumena Añana Gaubea\nHogeita bost urte bete dira Gaubeako Valderejo natur parkea izendatu zutenetik; historia berreskuratzeko eta balio naturalak nabarmentzeko hainbat ekitaldi antolatu dituzte.\nEko-ibilbide bat Valderejoko parke naturalean | Ikusi handiago | Argazki originala\n25 kandela piztu ditu Valderejok. Hartara, urte osoan ekitaldiak iragarri dituzte Arabako Foru Aldundiak eta Gaubeako Udalak, parke naturalaren urteurrena ospatzeko. Ekitaldi nagusia maiatzean egingo dute. Bisitaldi gidatuak, haurrentzako jarduerak, habia-kaxak eraikitzeko lantegiak, hegazti askatzeak eta bazkari herrikoia antolatu dituzte Lalastran.\nUrdaibairen eta Urkiolaren izendapenen ostean, 1992ko otsailaren 10ean, Valderejoko eremu naturala babesteko neurriak onartu zituen Eusko Jaurlaritzak, eta parke natural modura bataiatu zuen. Ingurune naturala babestearekin batera, izendapenak beste helburu batzuk zituen, nagusiki "zonaldearen garapen sozioekonomikoa bultzatzea", eta "herritarren gozamenerako jarduera turistikoak, eta inguruneko ikerkuntzarekin lotutako ekimenak sustatzea".\nArabako mendebaldean kokatutako ingurune menditsu, malkartsu eta hustua izateak lagundu zion Valderejori berezko fauna eta flora aberatsak gordetzen, eta balore horiek nabarmendu zituzten izendapena emateko.\nEuropa 2000 Sarean\nOrdutik harana babesteko neurriak zorroztu dituzte, eta inguruko eremuetara zabaldu dira. Hala, iazko martxoan Kontserbazio Bereziko Eremua eta Hegaztientzako Babes Bereziko Eremua izendatu zuten Valderejo, Sobron eta Artzena lotzen dituen mendilerroa. Honezkero babes berezia du lekuak, eta Europako Natura 2000 Sarearen barruan dago, hain zuzen biodibertsitatea babesteari begira Europan egin den apustu nagusia.\nBestalde, naturaren inguruan ikerketarako eremu pribilegiatua bilakatu da Valderejo. Euskal Herriko Hazien Sarea, esate baterako, 2007. urtetik Valderejoko ondare genetikoa ikertzen ari da, eta antzinako laboreak eta fruta-arbolak berreskuratzeko ahalegina egin du.\nHalaber, 2013. urtean aldaketa klimatikoa aztertzen duen ClimaDat izeneko programak ehunka sentsore kokatu zituen Valderejon tenperatura, airearen eta lurraren hezetasuna, presio atmosferikoa eta beste hainbat aldagai neurtzeko.\nIngurumenaren ikerketarekin eta babesarekin lotutako ekintzak garatzeaz gainera, turismoa izan da Valderejoko parke naturalak gehien landu duen aldea. Zalantzarik gabe, 25 urte eta gero, Valderejo erakargarri turistiko inportantea bilakatu da Euskal Autonomia Erkidegoan, eta urtero batez beste 50.000 lagun inguru hurbiltzen dira Lalastrako parketxera. Halaber, hein handi batean Gaubea mapan jartzeko balio izan du parkearen izendapenak, nahi eta nahi ez udalerria zeharkatu behar baitute bisitariek parkera hurbiltzeko.\nAlta, Valderejo parke naturala bilakatzeak ez du lortu nekazal eskualde deprimitua gainbeheratik salbatzea, eta 25 urtetan oso gutxi dira inguruan zabaldu diren negozioak, sortu diren lanpostuak, eta are gutxiago finkatu diren biztanle berriak. Izan ere, Lahozen bi lagun erroldatuta daude, eta Lalastran hamabi. Dena den, turismoari begirako hainbat zerbitzu eta azpiegitura martxan jarri ziren Gaubean parkearen izendapenarekin lotuta, eta horietako batzuk gaurdaino mantentzea lortu dute.\nBisitaldi gidatuak, haurrentzako jarduerak, habia- kaxak eraikitzeko lantegiak, hegazti askatzeak eta bazkari herrikoia egingo dituzte Lalastran. Mendizale eta natura maite duten guztiak gonbidatuta daude ekimenetan parte hartzera.\nUrtero, Gaubeako herritarrek ospatzen duten San Lorenzoko erromeria jendetsuarekin batera, galduta egon diren kultura ohitura batzuk berreskuratzeko saiakera egingo dute; besteak beste Valderejoko inguruan garai batean oso ohikoak ziren giza -gazteluak.\nUsadio eta ohituren azoka antolatuko dute, eta bertan antzinako bizibide eta lanbideen erakusketa egingo dute; duela hainbat urte egiten zen ekimena da hau baina aspaldi galdu zuten eta berriz antolatu dute.\nValderejoko parkearen historiarekin lotura estua duten zientzialari, botanikari eta irudigileen lanen erakusketa egingo dute.\nAbian jarriko da Memoriaren txokoa izeneko ekimen bat. Horren harira, inguruko biztanleei laguntza eskatuko zaie aspaldiko argazkiak, oroitzapenak eta iruzkin pertsonalak biltzeko; Udalak erakusketa bat osatuko du horiekin guztiekin.\nAñana / Ingurumena\nSobrongo Ur Museoa zabaldu dute, bost urtez itxita egon ostean\nSobrongo Ur Museoa inauguratu dute\nBanpirorik ez gure artean\n'Gaube' eta 'Mati' arranoak askatu dituzte Bachicabon\nIhuda ibaian larunbatean jazotako isuri bat aztertzen ari da URA\nZadorraren inguruneari balorea emateko plana onartu du Iruña Okak\nCaicedo Yusoko lakua eta Añanako diapiroaren interpretazio gunea sortuko dute\nValderejo eta Obarenes parke naturalen arteko mendi martxa egingo dute


Begoña Martín - Lunes, 12 de Febrero de 2018 - Actualizado a las 06:03h\ngasteiz- Araban gero eta enpresa gehiago ari dira euskara euren eguneroko kudeaketan barneratzen, bezeroekiko zein hornitzaileekiko harremanetan erabiltzen, hizkuntza paisaian, barrura eta kanpora begira. Aldaketak ari dira ematen eta, pixkanaka, euskara sustatzeak eta erabiltzeak ekar ditzaketen onurez ari dira jabetzen alor sozioekonomikoan, enpresak, saltokiak eta era guztietako entitateak.\nOrban diseño e impresiónBai Euskarari Ziurtagiriaren “Bidean” maila lortu dute. Hainbat helburu ezarri dituzte bezeroekiko harremana euskaraz izan dadin, batez ere, hizkuntza paisaia eta kanpo harremanekin zerikusia duten elementuak euskaratzeko. Lan hori egiteko, Bai Euskarari Elkartearen baliabideak eta laguntza izango dute.\nGero eta enpresa gehiago esfortzu handiak ari dira egiten Arabako lan munduan euskararen presentzia normalizatzeko\nBalerdi fisioterapiaBai Euskarari Ziurtagiriaren “Bidean” maila lortu dute. Enpresaren erronken artean, hizkuntza paisaia eta kanpo harremanak nabarmendu dira: errotuluak eta plakak (ordutegia eta antzekoak) euskaraz ere egingo dituzte;informazio orriak, tarifak eta produktuen katalogoak itzuliko dituzte;fakturak eta ordainagiriak euskaraz jarriko dituzte, telefonoaren erantzungailuko mezua bi hizkuntzetan jarriko dute…\nGUNE Gasteiz S.C.Bai Euskarari Ziurtagiriaren “Bidean” maila lortu dute. Egiteko moduan, errotulu nagusia itzultzea eta bezeroarekiko harremanetan lehen hitza euskaraz egitea azpimarratu dira. Barne harremanetan ere, oharrak, telefono, fakturak… euskaraz izatea lehenetsi dute.\nGEU ElkarteaJarduna ia osorik euskaraz burutzen dutela egiaztatuta, Bai Euskarari “Zerbitzua euskaraz” maila lortu dute. Hala ere, lana euskaraz egin ahal izateko, barne harremanak euskaraz sustatzeko beharra identifikatu da.\nEcopaja Bioconstrucción módular S.L.Euskaraz lan egiten hasteko hainbat helburu ezarri dituzte: erakundearen informazio orriak elebitan egingo dituzte;bezeroentzako faktura eta ordainagiriak itzuli eta bi hizkuntzetan eskaintzen hasiko dira, hala nola bezeroei bidalitako gutunak bi hizkuntzetan jarriko dituzte…\nArabako ALEA komunikazio taldeaEuskara erdigunean duen proiektu komunikatiboa da. “Zerbitzua euskaraz” maila daukate eta helburu gutxi batzuk zehaztu dituzte “Zerbitzua eta lana euskaraz” mailara iristeko: telefono konpainiaren faktura euskaraz jasotzeko eskatuko dute;sistema eragileak euskaraz jarriko dituzte eta ofimatika eta web zein posta programak euskaraz jarriko dituzte ahal den heinean.\nErrioxa Kultura ElkarteaBai Euskarari “Bidean” maila lortu dute, eta aurrerapausoak emateko, kartelak, lan kontratuak, nominak, fakturak… euskaratzen hasiko dira.\nKulturbide Gestión Sociocultural S.L.Bai Euskarari “Bidean” maila lortu dute eta gogoz ezarri dituzte hobekuntzarako helburu berriak: informazio orriak elebitan egingo dituzte, hala nola bezeroei emandako aurrekontuak eta fakturak;erakundearen argitalpenak eta eskolak emateko materiala elebitan egingo dute;bezeroarekiko ahozko zein idatzizko harremanetan euskarari lehentasuna emango diote…\nCandido Besa UpategiakEnpresako langile guztiak euskaldunak dira eta haien jarduna euskaraz izaten da;hala ere, hainbat helburu zehaztu dira “Bidean” maila gainditu dezaten, batez ere hizkuntza paisaiari loturiko elementuen euskaratzearekin erlazionaturikoak.\nAraski Arabako Emakumeen SaskibaloiaBai Euskarari “Bidean “maila lortu dute eta hainbat helburu zehaztu dira aurten jorratzeko. Gogotsu agertu dira kanpo eta barne komunikazioa euskaraz egiten hasteko eta batez ere, lehen hitza euskaraz egiteko.


BAD – BILBAO ANTZERKI DANTZA GARAIKIDEKO JAIALDIA SANTUTXUKO METRO-GELTOKIRA IRITSIKO DA, EVA GUERRERO ARTISTAREN ARGAZKI-ERAKUSKETAREKIN | BAD Bilbao\nBAD – BILBAO ANTZERKI DANTZA GARAIKIDEKO JAIALDIA SANTUTXUKO METRO-GELTOKIRA IRITSIKO DA, EVA GUERRERO ARTISTAREN ARGAZKI-ERAKUSKETAREKIN\n‘Donde yo empiezo, tú terminas’ erakusketa Karmeloko irteeran ikusi ahal izango da, urriaren 13tik 23ra.\nProposamen honekin, hirian egingo den jaialdia, hilaren 15etik 25era, arte eszenikoetara bideratutako espazioetatik haratago zabalduko da.\nBAD #BilbaoUdazkena2020 programaren barruan dago, kalitatezko kulturaren eta Bilboko Udaleko tokiko kultura-eragileen aldeko apustua, urrian eta azaroan hiria kulturaz betetzeko.\n(Bilbon, 2020ko urriaren 9an).- BAD – Antzerki eta Dantza Garaikideko Jaialdiak, Bilboko Udalak antolatua, urriaren 15etik 25era bere hogeita bigarren edizioa ospatuko du. Hala, egun batzuk lehenago, asteartean, urriaren 13an, jaialdiari hasiera emateko, Santutxuko metro-geltokian –Karmelo irteera–, Eva Guerreroren ‘Donde yo empiezo, tú terminas’ argazki-erakusketa izango da ikusgai.\nEva Guerrero koreografoa eta sortzaile eszenikoa da eta Bilbon dago finkatuta. Bere ikuskizunek gorputz adierazgarriak erabiltzen dituzte istorioak kontatzeko, non emozioa teknikaren gainetik dagoen eta eszena poesia eta indarra biltzen dituen.\nErakusketa honen izenburua “Donde yo empiezo, tú terminas” argazkiaren eta mugimenduaren arteko uztarketa da. Eva Guerrerok 2019tik gorputzaren mugen, distantzien eta ertzen inguruan eta erdian geratzen den guztiaren inguruan garatzen duen “Tierra de nadie” sorkuntza-prozesutik sortzen da.\nErakusketa honetarako, “non amaitzen da gorputz bat eta non hasten da bestea?” galderatik abiatzen da eta, testuren eta formen bitartez, espazio ikusezin hori ukigarri egitea proposatzen du. Esther Camachoren begiradak Eva Guerreroren eta Garazi Lopez de Armentiaren gorputzen hutsune eta forma horiek argi-itzaletan interpretatzen ditu, Azegiñe Urigoitiaren zuzendaritzapean.\nBAD – BILBAO ANTZERKI DANTZA GARAIKIDEKO JAIALDIA\nBAD urriaren 15etik 25era ospatuko da hainbat gunetan, arte eszenikoen eta Bilboko abangoardiaren erreferentzia, hala nola Bilborock aretoa, Campos Antzokia eta bere Kupula Aretoa, Harrobia, Berreginen Museoa eta La Fundición. Jaialdiaren 22. edizioan bost ikuskizun izango dira aurten erabateko estreinaldia, eta sei Euskadin. Jaialdiak konpainien eta tokiko eszenaren aldeko apustu argia egin du, haien ikuskizunek programazioaren erdia baino gehiago betetzen baitute.\nPrezioei eta sarrerak erosteko moduari buruzko informazio guztia esteka honetan ikus daiteke.\nBAD #BilbaoUdazkena2020ekimenaren parte da. Proposamen honekin, Bilbo kulturaz, gustu eta interes guztietarako planez beteko da urrian eta azaroan. #BilbaoUdazkena2020 Bilboko Udalak kultura-sektorea bultzatzeko eta hari eskua emateko egindako apustua da, COVID-19krisiak gehien eragiten dion sektoreetako bat dela baitaki.


Honen arabera iragazita: Bentta\nErrotak Urdazubiko Errota Urdazubi/Urdax Tartea 23 Km.\nMonasterioak Urdazubiko monasterioa Urdazubi/Urdax Tartea 23 Km.\nGazteluak/Jauregiak Donamariako dorrea Donamaria Tartea 28 Km.\nErrotak Zubietako errota Zubieta Tartea 33 Km.\nArkeologia aztarnak Eugiko arma fabrika Eugi Tartea 40 Km.\nOndare etnografikoa Etxalarko usategiak Etxalar Tartea 44 Km.


Metrobusa | RayHaber\nEgunero milioi bat lagun baino gehiagok joaten dira Metrobus lineara, hau da, 44 geltokiek osatzen dute. Emakumeak Segurtasun Pribatuko Legean eta hauei buruzko araudian zehaztutako erantzukizunen barruan jarduten duten emakumeak [Gehiago ...]\nBi Metrobus talka egin dituzte Fikirtepe Metrobus Stop-en; Fikirtepeko metro autobusa gelditu zen iluntzean gertatu zen istripuan, ustez metroko autobus gidaria geldirik zegoenez, errepide irristakorraren euriteak gurdiaren kontrola galdu zuen. [Gehiago ...]\nIETTen 2020 aurrekontu negoziazioak IMM Batzarraren azaroan egin ziren. Sözcüsu eta bide segurtasunean adituak Dr.Suat Sarık aurrekontua ebaluatzeko hitzaldia egin zuen. Metrobus lerroa hartuko du bere hitzaldian [Gehiago ...]\nIETT Edukiera Handiko 2020 Metrobus Tresna 50 sartuko da\nIMM Kontseiluak IETTen Zuzendaritza Nagusiko 2 Urteko Aurrekontua 980 milioi 2020 milioi TL onartu zuen. Hamdi Alper Kolukısa-ko zuzendari nagusiak adierazi zuen 2020-en gaitasun handiko 50 erosiko zutela. [Gehiago ...]\nMetrobus geldialdiaren seinaleak itxaroteko epea hasten da\nItxaroten denboran hasten da Metrobusa gelditzen; IETT, Metbuseko geldialdiak herritarrak leku egokian itxaroteko seinaleak jartzen hasi ziren. Aplikazioan abian jarritako Zincirlikuyu eta Şirinevler geltokiak, denborarekin geltoki guztietara hedatuko dira. Metrobus linea [Gehiago ...]\nIstanbul Metropolitan Udalerria (IMM) Kucukcekmece Beşyol Metrobus Gelditu igogailua dela eta ez da exekutatu ezgaituen DHA'nın une zailengatik egindako albisteen gaineko idazkia idatzita dagoelako. Adierazpena "Gainerako geralekuen igogailua [Gehiago ...]\nIETT Autobusen Zuzendaritza Nagusiak autobus gidariek hasitako kontroletan, 2019 urtean zehar 294 txoferren mila zigorrei buruz hitz eginez. Istanbulgo tranbia elektrikoa eta tunela lanak (IETT) [Gehiago ...]\nIstanbulerako prest dago BEUS sistemarekin\n6 mila 882 mila langilek eta 373 mila ibilgailuek Istanbulen bizitza etetea ekiditeko balioko dute. Hiriko 60 puntu kritikoa BEUS sistemarekin jarraipena egingo da etengabe, eta istripuak saihesteko aurretiko neurriak hartuko dira. Istanbul [Gehiago ...]


Negozioen, teknologiaren eta gizadiaren etorkizuna - Azaro Fundazioa Newsletter\nAzaro Fundazioak Silicon Valley-ko Unibertsitateak otsailaren 20 eta 21ean Madrilen antolatutako lehenengo “SingularityU Spain Summit” ekimenean parte hartu zuen.\nSingularity University, planetaren erronka nagusientzat irtenbideak aurkitu eta denontzako etorkizun hobeago bat eraikitzeko teknologia esponentzialen erabileran oinarritzen den berrikuntza eta ikaskuntza komunitate global bat da. Adimen artifiziala, robotika eta biologia digitala bezalako azelerazio teknologiak erabiltzen dituzten irtenbide disruptiboen bitartez ikasi, konektatu eta berritzeko mundu guztiko banakakoak eta erakundeak ahalduntzen dituzte.\nNegozioen, teknologiaren eta gizadiaren etorkizuna birdefinitzeko mundu mailan ezagunak diren pentsalari, liderrak eta adituak batu ziren Madrilen ospatutako topaketa honetan. Energia; deszentralizazioa; enpleguaren, jasangarritasunaren eta mugirkortasunaren etorkizuna; adimen artifiziala; suspertzen ari diren teknologiak; konektibitatea; berrikuntza; robotika… bezalako gaiak jorratu ziren bi egunetan zehar.\nAzaro Fundazioak helburu bikoitzarekin parte hartu zuen ekimen honetan; alde batetik, laister milioika pertsonengan inpaktu positiboa izango duten suspertzen ari diren teknologiak ezagutzeko; eta bestetik, gure inguruko enpresentzat aplikagarriak izan daitezkeen ideiak jaso eta martxan dituen proiektuei berrikuntza ekarpenak egiteko.\nHain zuzen ere, topaketa honi esker Azarok parte hartzen duen ORHI* proiektu europarrarekin lotura izan dezaketen arrakasta kasu batzuk identifikatu ziren. Interreg Poctefa egitasmoaren baitan kokatzen den proiektu honen xedea nekazaritzako elikagaien indutriari balio erantsia ematea da, horretarako Frantzia eta Espainiako enpresen arteko sinergiak garatuz. Gainera, balio erantsiko erabilera berriak eta enpresetan materia organiko eta plastiko fluxuen erabilera eraginkorra sustatzen laguntzeko Negozio Eredu berrien identifikazioan ere lan egiten dute proiektu honen baitan.\n*ORHI Eskualde Garapenerako Europako Funtsak Interreg V-A Espainia-Frantzia-Andorra (POCTEFA 2014-2020) Programaren bitartez %65ean finantzatutako proiektu europarra da eta 2018ko urtarriletik 2020ko abendura arteko iraupena izango du.


Urrezko Mendeak: hitzaurrea - hiru Presentacion - Urrutiko Lanbide Heziketako Institutua\nUrrezko Mendeak: hitzaurrea/\n"Urrezko Mendea, Urrezko Mendeak edo Urrezko Aroa" gaur egun literaturaren historian erabiltzen diren hitzak dira, gutxi gorabehera XVI. eta XVII. mendeei dagokien aldia izendatzeko. Kultur arloan, eta bereziki literatur arloan, Espainiako historiako denboraldi garrantzitsuena da, inolako zalantzarik gabe. La Celestinatik (1499) Calderon de la Barcarenganaino (1600-1681), Espainiako literaturak bide berriak ireki zituen eta geroko literaturan izan duen eragina apartekoa izan da.\nTestuinguru historiko-soziala, kulturala eta erlijiosoa\n"Urrezko Mendeak" izenaz ezagutzen dugun garaia Errege Katolikoen erregealdiaren amaieratik Austriarren azkena zen Carlos II.aren heriotzara arte (1700) doa, gutxi gorabehera. Bi mende horietan, Espainia bere une gorenera iritsi zen, politika eta lurrei dagokienez.\nAldi horretan, oso garrantzitsuak izan ziren arazo erlijiosoak, edozein aldetatik begiratuta (alde ekonomikotik, alde literariora arte eta jakina, baita soziala ere).\n1492an, Errege Katolikoek kristau bihurtu nahi ez zuten juduak kanporatzea agindu zuten dekretuz. Kristau bihurtu zirenek, berriz, "kristautu" izena jaso zuten eta beren ondorengoak, aldiz kristau berriak izan ziren.\nGranada hartu ondoren, moriskoei beren erlijioari eta ohiturei eustea baimendu zieten, baina agintarien zorrozkeriak matxinada asko sortu zituen eta azkenean, zorrozkeriak berak 1608an moriskoak kanporatzea ekarri zuen.\nXV. mendetik aurrera, interes handia egon zen Europa osoan, ordena erlijiosoak erreformatzeko eta, batez ere, sinesmenen garbitasunagatik. Hasierako erlijioa eta Bibliaren hitza berreskuratu nahi ziren.\nTrantsizio-garaia ere izan zen, Carlos V.aren Espainia inperialetik Felipe II.aren Espainia itxira.\nEgile garrantzitsuenetako bat Erasmo de Rotterdam izan zen, bai bere buru-argitasunagatik bai obra eta pentsaeraren zabalkundeagatik. Pertsona askok irakurri zituzten bere lan erlijiosoak, literarioak edo gramatikalak.\nGarai horretan, gaztelania gaur egungo ezaugarrietako asko hartzen hasi zen, bai ahoskeran, bai hiztegian. Oro har, ortografia nahiko kaotikoa bazen ere, inprentak sarrien erabiltzen ziren hitzen ortografia finkatzen lagundu zuen.\nHasierako f- etimologikoa (facer, fermosura) h transkribatzen hasi zen. Zenbait lekutan aspiratu gisa ahoskatzen zen artean.\nErdi Aroko (2. gaia ikusi) txistukari gor eta ozenen arteko ezberdintasuna galdu egin zen eta XVII. mendearen hasieran jada maiz entzuten zen s, z eta j letren gaur egungo ahoskera.\nBokale batzuen eta multzo jasoen tinbrearen zalantza sarritan gertatzen zen, esaterako oscuro eta escuro edo efecto eta efeto txandakatuta.\nLiburua eta idazlea\nInprenta asmatzeak aparteko ondorioak izan zituen iraultza intelektuala ekarri zuen. Eskuz egindako transmisioak aurrera egiten bazuen ere (konposizio lirikoak, batez ere), inprimatutako testua zabalduz gizarte-maila ezberdinetako irakurleengana heldu zen.\nErrenazimentuak irakaskuntzagatik zuen kezkak XVI. mendean benetako ikasketa-plana egotea eragin zuen. Plan horrek geroko idazleek eredu klasiko eta modernoak eskuragarri izatea ahalbidetzen zuen.\nHorregatik, Errenazimentuko idazle soldaduaren eredua nagusi zen arren, garaiko gizarte-maila guztietako idazleak egon ziren Urrezko Mendeetan.\nGaur egun, Urrezko Mendeak bi denboraldi historikoetan banatzen dira: Errenazimentua eta Barrokoa.\nAldi hori XIV. mendetik XVI. mendearen amaieraraino doa eta horretan oso korronte ezberdinak eta batzuetan, aurkakoak, egon ziren aldi berean:\nMugimendua Italiako hiri-estatuetan sortu zen, horiek Grezia eta Erromako une gorena berregin nahi zuten. Hortik datorkio Errenazimentua ('berriro jaio') izena. Mugimendu horretan ezinbestekoak izan ziren humanistak (7. gaia ikusi), Antzinaroa ezin hobeto ezagutzen zuten eta.\nErrenazentista perfektuaren ideala Baltasar de Castiglioneren El Cortesano (1528) obra ospetsuan deskribatzen da. Obran nagusi den urrezko araua naturaltasuna da.\nEspainian, Errenazimentua berandu hasi zen, baina indarra hartu zuen Nebrijaren (1442-1522) ondoren. Asko dira beren garaian nazioarteko ospea lortu zuten Espainiako humanistak, jakintza-arlo guztietatik zetozenak, hala nola, Hernan Nunez helenista, Luis Vives, Antonio Agustin, Andres Laguna medikua, Nicolas Monardes botanikaria, Francisco de Vitoria legelaria eta abar.\nElio Antonio de Nebrija (1442- 1522) Espainiako humanista garrantzitsuenetako bat izan zen. Bere Gramatica (1492) hizkuntza erromantze bati buruz egin zen lehenengoa izan zen.\nAldi hori XVII. mendearen hasieratik XVIII. mendearen lehenengo urteetara doa. Alde askotan Errenazimentuarekin bat zetorren, baina beste alde batzuk puztu zituen:\nBere buruaz fidatzen ez zen gizarte batean garatu zen; horretaz gain biziki kezkatuta zegoen bere arauengatik, hau da, nahiengatik eta gizartean gora edo behera egiteko beldurragatik.\nGai nagusiak desengainua, ametsen antzeko bizitza, estoizismoa, luxua eta abar ziren. Ohorearen gaia publiko eta pribatuaren arteko banaketaren isla garbia da.\nErrenazimentuan ez bezala, Barrokoko funtsezko ezaugarria artifizioa, itxurakeria, ustekabea, engainua, da.


konprenitzen | Lantalan\n“Euskara planeko helburuetako bat da bileretako euskararen erabilera gehitzea”\nAsteartea, 2011ko ekainaren 28a\nFagor Etxetresnetako Egosketa negozio-unitatean jarri da martxan Konprenitzen ekimena. Helburua da euskaraz ulertzen ez duten lantaldeko kideek gutxieneko ulermen maila lortzea, bileretan euskararen erabilera handitu dedin.\nEMUNeko euskara teknikari den Amaia Larizekin egon da Tulankide, MONDRAGON taldeko aldizkaria, ekimenaren gaineko xehetasunak jakiteko.\nZein da Konprenitzen ekimenaren helburua?\nKonprenitu nahian hasi ziren lanean Fagor Etxetresnetako Egosketa Negozioko 5 kide. Negozioko Euskara Planeko helburuetako bat bileretako euskararen erabilera gehitzea da, eta helburu hori lortzeko bideetako bat bileretako kideek gutxieneko euskararen ulermen maila lortzea. Hala, 2009an euskararen ulermena lantzea erabaki zen negozioan.\nNortzuk hartzen dute parte?\nEgosketa Negozioan hobekuntza taldeka egiten da lan, eta hobekuntza talde horietako bat aukeratu zen ausaz proba pilotua egiteko. Hobekuntza taldeko kideei proposamena egin zitzaien , eta gogo onez hartu zuten. Hobekuntza taldean euskara ulertzen ez zuten 5 kideak atseden orduetan euskararen ulermena lantzeko prest azaldu ziren.\nRoberto Nogales, Mari Luz Calderon, Paki Lobato, Bene Vigara eta Beatriz Rubio, ekimenean parte hartzen ari den talde bat.\nNola landu duzue ekimena?\nHasierako helburua bilerako gai bat euskaraz ulertzeko gai izatea izan zen. Hala, hilero bileretan lantzen zen gai bat aukeratu genuen, eta gai hori azaltzean behin eta berriro erabiltzen ziren hitzak eta esamoldeak aztertu genituen (ehunekoak, hilabeteak, mezu ezkorra emateko esaldiak edo mezu baikorra ematekoak\n) areako gestoreak eta euskara teknikariak. Hitz eta esamolde horien ulermena lantzeko materiala sortu genuen, eta taldeko kideekin horiek lantzeari ekin genion.\nHorrez gain, bileretan areako gestoreak euskaraz azaltzen zuen gaia idatziz ematen genien euskaraz eta gaztelaniaz euskara ulertzen ez zuten kideei. Poliki-poliki (eta kideek euskararen ulermena handitu zuten heinean) gaztelaniazko testua kentzen hasi ginen; baina, euskarazko esamoldeen alboan gaztelaniazko ordainak jartzen genituen. Gaur egun ere horrela egiten dugu.\nEta zer nolako emaitza lortu duzue?\nLehen urtean taldeko kideek positibotzat baloratu zuten ekimena, eta ekimenean parte hartu zuten 5 kideek aitortu zuten gai zehatz horren eduki nagusia ulertzeko gaitasuna lortu zutela. Dena den, orokortasunez gain zehaztasunak ere ulertu nahi zituztela adierazi ziguten. Beraz, hurrengo urtean horri ekin genion.\nGaur egun 9 hobekuntza taldetako kideekin lantzen da ulermena, eta guztira 10 kide dira laguntza hori behar dutenak. Kide horien ulermena handitzeaz gain, bileretako euskararen erabilera ere handitu da, eta horixe da gure azken helburua. Gai bat euskaraz lantzetik gaien erdia euskaraz lantzeari ekin zaio.\nJose Ramón Mauleón, Yolanda Gordejuela, Alberto Alonso eta Paco García, ekimenean parte hartzen ari den bigarren taldea.\nEkimen hau abiarazi genuenetik ondorioztatu ahal izan dugu euskaraz egitea eta euskaraz ematea bezain garrantzitsua dela euskara ulertzeko prestasuna izatea, horrek ahalbidetzen baitu euskararen erabilera gehitzea.\nBidaltzailea: Tulankide, Mondragon taldeko aldizkaria


Coworking Zizurlan - Zizur Nagusiko Udala HOME\nNafarroako Foruen Plaza, 6\n31180 Zizur Nagusia.\nZer da coworking bat?\nCoworking batek aukera ematen die sektore eta jakintza-arlo desberdinetako ekintzaile, ETE eta profesional independenteei lan-eremu bera partekatzeko.\nZalantzarik gabe, azken urteotan oso aukera interesgarria bihurtu da, batez ere beste profesional batzuekin sinergiak partekatu nahi dituzten enpresa eta/edo ekintzaileentzat, lankidetza-giroan.\nCoworking batean lan egiteak dakarren abantailarik handienetako bat da bulego bat izatea, bilerak eta saioak egiteko gune bat, espazio konbentzional bat alokatzeak dakartzan kostu handiak bere gain hartu beharrik gabe.\nHorrelako espazioetan ere askotariko ekitaldiak eta prestakuntza-tailerrak egiten dira, espazioa dinamizatzeko, ezagutza sortzeko eta kontaktuen sarea zabaltzeko.\nZIZURLANi buruzko informazioa\nZizurlan espazioa Zizur Nagusian dago, Nafarroako Foru Plazako 6. zenbakian.\nUdaletxe zaharrean dago. Eraikina 1917koa da, lehenengo mutilen eskola izan zen, ondoren kontzejua eta udaletxea 1992ra arte. 2017an eraberritu egin zen coworking berria hartzeko.\nBeheko solairuan banakako lanerako 12 espazioak daude. Guztiek altzariak dituzte, bai eta giltza pertsonala duen banakako armairu bat ere.\nGainera, beheko solairuan bilera-gela bat eta zerbitzu bat daude.\nLehenengo solairuan bilerak eta prestakuntza-jarduerak egingo dira: 11mt-ko gela bat eta 44mt-ko beste bat, biak altzariz hornituak, eta azkena pantaila eta proiektorearekin.\nSolairu horretan, gainera, officea dago, atseden hartzeko gune eta coworkerren artean proiektuak eta ideiak modu lasaiagoan partekatzeko espazio egokia.\nEraikinaren goialdean areto zabal ireki bat dago, aurkezpen publikoak egiteko ezin hobea, eta, gainera, bere banaketagatik, bilera informalak egiteko gune abegikorragoa bihurtzen du, altzariei esker (sofak eta besaulkiak).\nJarraian, espaziora sartzeko eskaera bidali ahal izateko jarraitu beharreko urratsak adieraziko dizkizugu:\nEskaerak Udaleko Erregistro Orokorrean aurkeztu beharko dira, idatziz eta sinatuta:1. Izen ematea (eus)\nEskatzaileek honako agiri hauek aurkeztu beharko dituzte:\nPertsona fisikoen kasuan: fotokopia konpultsatuak edo kopia kautoa\nPertsona juridikoen kasuan: fotokopia konpultsatuak edo kopia autentikoak\nEskatzailearen NAN/AIZa, enpresaren izenean.\nNegozio-ideia, garatu nahi den jarduera jasotzen duena.\n** Kasu guztietan, kontratua sinatzen den unean, fidantza gisa 2 hileko ordaindu izanaren egiaztagiria aurkeztu beharko da. Hori egiteko kontu-zenbakia:\nEsleipena egin eta hilabeteko epean, onuradunak\nAutonomoak: erantzukizun zibileko poliza lanbide-jardueran aritzeagatik, zenbatekoa Gutxienez 50.000 €estalita\nEkintzaileak: etxeko asegurua\nSoldatapeko langileak: enpresako aseguru-poliza.\nPertsona fisikoen kasuan: alta Ogasunean eta alta erregimen berezian\nGizarte Segurantzako langile autonomoak edo baliokideak.\nPertsona juridikoen kasuan: Ogasunean alta ematea eta\nCOWORKING ZIZURLAN LANKIDETZA ETA EKINTZAILETZA EREMUAREN ERABILERA ETA FUNTZIONAMENDUAREN ORDENANTZA.\nZIZURLAN LANKIDETZAKO ETA EKINTZAILEENTZAKO ESPAZIOAREN ETA ZERBITZUAREN PREZIO PUBLIKOAK EZARTZEN DITUEN ARAUA.\nCoworking Zizurlanen ere ordu edo egun osoetan alokatzeko gelak ditugu.\nAretoak erabilera anitzekoak dira, eta horietan bilerak, prestakuntza, erakusketak, mahai-inguruak eta abar egin daitezke.\nNola erabil ditzaket aretoak?\n1. Lagapen-inprimakia Udaleko Erregistro Orokorrean aurkeztu beharko da, idatziz eta sinatuta. Espazioak lagatzeko inprimakia\n2. Oniritzia eman ondoren, aretoaren tasa ordainduko da, bai eta 50 euroko fidantza ere, sartzeko giltzak entregatzeagatik. Kontzeptuan izen-abizenak eta jardueraren data adierazi beharko dira.\n3. Jarduera baino egun bat lehenago, kontratua sinatuko da eta giltzak emango dira. Horretarako, nahitaezkoa izango da tasa eta fidantza ordaintzea.\n4. Jarduera amaitu ondoren, hurrengo laneguneko 14: 00ak arte izaten da giltzak udaletxean entregatzeko aukera, eta espazioa aztertu eta dena ondo dagoela egiaztatu ondoren, fidantza itzuliko da.\nTasa publikoa eta 50 euroko fidantza ordaintzeko Udaletxeko kontu-zenbakian egin behar da:\nESPAZIOAK LAGATZEKO ARAUDIA.\nToki Garapeneko Teknikaria\nZizur Nagusiko Udaletxea


Feriatzaileak - 111 Akademia\nTwitterFacebook\tAzala / Liburuak / Patxi Larrion / Feriatzaileak\nFeriatzaileak\t2016/09/22 - 07:09 Izenburua: Feriatzaileak\nIdazlea: Patxi Larrion\nZortzi Oscar sari jaso zituen Patton pelikulako eszena batzuk Urbasan eta Iruñean filmatu ziren 1969ko udaberrian. Zinegile amerikano haientzat lanean ari da nobela honetako protagonista: Martin Galdeano. Eta amerikanoak tartean izanda, aukera bikaina dauka negozioak, amarruak eta lapurretak egiteko.Patxi Larrionen nobelak bizitasun harrigarri batez azaltzen ditu jukutriak eta sekretuak, anbizioa eta traizioa, adiskidantza eta desira.\tTweet 3 iruzkin Urnieta 49.2 Asteartea, 02 Maiatza 2017 08:38 Iruzkin lotura Ezin uka liteke Larrionen Feriatzaileak izeneko eleberriko gertakizunak orijinalak bezain erakargarriak direnik, eta, alde horretatik oso gustora irakurri dut obra. Hala ere, ibilgailuen amarruaren prestaketan denbora luzez lotzen du irakurlea logistika hutseko kontuekin eta apur bat nekagarri gertatzen da. Ongi idatzita dago eta erraz irakur liteke. Bestalde, fikzioa izan arren, garai historikoaren hainbat ezaugarri oso egoki azaltzen ditu.\nBilbo 54.3 Astelehena, 20 Martxoa 2017 22:00 Iruzkin lotura Liburu interesgarria Patxi Larrionen lehenenengo hau. Berezia da argumentua; izan ere, Patton filmearen errodajea dela eta, militar, guardia zibil eta soldaduska egiten ari diren protagonisten ustelkeriak eta lapurketa txikiak eta handiak dira liburuaren ardatza. Hori guztia 1969ko Nafarroako egoera politiko bitxiaren barnean, garai horietan karlistak asaldatuta omen zeudelako euren erregegaia Javier atzerrira bidali baitzuten.\nArgumentu bitxi hori oso modu atseginean kontatu digu Larrionek eta gozagarria izan da irakurketa, narrazioa arina eta erraza izan delako, elkarrizketaz betea.\nBeraz, gomendagarria da liburu hau eta bigarrenaren zain geratuko naiz ea Patxi Larrion jarraitu beharreko idazlea izango den ala ez. Oraingoz, baietz ematen du.\nGasteiz 9.5 Ostirala, 23 Abendua 2016 20:24 Iruzkin lotura Irakurtzen hasi nintzen testu honen argudioa originalegia iruditu zitzaidan. Izan ere, istorioa gertatzen da Iruñean 60ko hamarkadan eta protagonistek parte hartzen dute “Patton” izeneko amerikano pelikularen filmazioan.\nEleberri honetan bai zinema, bai Nafarroa, bai garaiko arazoak aipatzen dira. Konturatu behar dugu frankismoa puri-purian pairatzen ari zela Euskal Herria.\nArazo horiek oso ongi islatuta daude liburuan; adibidez oso emakume gutxi agertzen dira, eta agertzen direnak gizonen menpe daude. Askatasunaren gabezia eta protagonista batzuen independentziaren irrika eza ere nabaritzen da. Azken zatia koadro baten lapurretarekin zailtzen da.\nLaburbilduz, zinema eta historia laket badituzu, liburu hau irakurri behar duzu.


Amavirren eguneko zentroak | Amma\nAmavirren eguneko zentroak\nHarretarik hoberena adineko pertsonentzako euren etxeetatik urrundu gabe\nAmavirrek eguneko 41 zentro kudeatzen ditu. 1.405 plaza eskaintzen ditu, 7 Autonomia Erkidegotan. Hala, erabiltzaileek euren etxeetan bizitzen jarraitzeko aukera izaten dute, eta, aldi berean, euren egoera fisikorako, kognitiborako eta emozionalerako onuragarriak diren ariketak egiteko aukera daukate.\nArreta berezia jartzen dugu profesional hoberenak aukeratzerakoan, esperientziadunak eta adineko pertsonak zaintzeko bokazioa dutenak hautatzen ditugu, eta euren motibazioaz eta garapen pertsonalaz eta profesionalaz arduratzen gara.\nEguneko zentroak leku abegitsuak dira. Euren egongela, jangela eta jarduera gelak dituzte, eta egoitzetako espazio komunak erabil ditzakete, hala nola gimnasioa. Erabiltzaileek egoitzan igarotzen dute eguna, eta arratsaldean euren etxeetara itzultzen dira.\nAdineko pertsonak arreta osoa eta pertsonalizatua jasotzen du. Bere egonaldian zehar programa ezberdinetan parte hartzen du, baita tailer eta jardueratan ere. Helburua da bere autonomia indartzea, bere emozio egoera eta soziabilitatea hobetzea, eta adinarekin sortzen diren gaixotasunak ekiditea.\nZer dira eguneko zentroak?\nZer eskaintzen dute eguneko zentroek?\nEz dira euren etxetik urruntzen, ezta beren ingurunetik, ohituretatik, familiatik ere; eta, horrenbestez, ez dira euren eguneroko bizitzatik urruntzen.\nEuren psikomotrizitatea eta bizitza kalitatea hobetzen dute, beren baldintza fisikoetara egokituriko fisioterapia eta errehabilitazio ariketei esker.\nEstimulazio programei esker euren gaitasun kognitiboak mantentzen eta hobetzen dituzte edo balizko dementziak atzeratzen dituzte.\nEuren autonomia eta independentzia sustatzen dute, eguneko ariketak eta jarduerak egin ahal izateko.\nElikadura egoki bat bermatzen dute, orekatua, eta euren behar nutrizionaletara egokitua.\nEuren egoera emozionala hobetzen du, eta antsietate, depresio, dolu… egoerei aurre egiten die.\nEuren adineko pertsonaren bizi kalitatea hobetuko duenaren konfiantza eta bere autonomia mantentzeko eta soziabilizazioa eta gaitasun fisikoak, mentalak, emozionalak eta portaera landuko direnaren bermea.\nEuren adinduek osasun jarraipen profesionala izango dutela jakitea, eta euren tratamenduak eta medikuaren argibideak gertutik jarraituko direla jakitea.\nEuren adineko pertsonaren inguruko informazioa, aholkuak eta argibideak jasotzeko aukera eskaintzen die, zainketak etxean egiten jarraitu ahal izateko.\nArnasgunerako orduak izatea, bestelako jarduera pertsonalak edo profesionalak egiteko; euren bizi kalitatea ere hobetuz.\nPertsona adindua bere inguruan egotearen lasaitasun emozionala, ez dela bere etxetik urrunduko, alegia.\nNarriadura sintomak dituzten adineko pertsonen kasuan, poliki-poliki zaharren etxeetara egokitzen joanen direla jakitea. Ostean, zahar etxean sartzeko aukera izanen dute, narriadura areagotzen bada, eta etxean egoteko baldintzak zailtzen bazaizkie.


Robert Maxwell - Wikipedia, entziklopedia askea.\nRobert Maxwell, jaiotza-izenez Jan Ludvick Hoch (Solotvyno, Txekoslovakia, 1923ko ekainaren 10a - itsasoan, 1991ko azaroaren 5a) britainiar argitaratzaile, politikari eta hedabideen alorreko negozio-gizona izan zen, jatorriz txekiarra.\nSubstitute of the Parliamentary Assembly of the Council of Europe (en)\n1968ko maiatzaren 6a - 1969ko maiatzaren 1a\nBarrutia: Buckingham (en)\nSolotvyno (en) , 1923ko ekainaren 10a\nTenerife, 1991ko azaroaren 5a (68 urte)\nElisabeth Maxwell (1945eko martxoaren 15a - 1991)\nMichael Maxwell (en)\nPhilip Maxwell (en)\nAnne Maxwell (en)\nKarine Maxwell (en)\npolitikaria, ekintzailea, idazlea, argitaratzailea, gidoilaria, media proprietor (en) eta espioia\nFamilia judu batean sortu zen. Bigarren Mundu Gerra hasi zenean, Budapestera aldatu zen, eta han jardun zuen lanean. Hezkuntza formalaren alorrean ikasketak egiteko aukera handirik ez zuen izan, baina hizkuntzetarako erraztasun handia zuen, eta bederatzi hizkuntza ikasi zituen.\nNazien esetsaldiaren eraginez, Budapestetik ihes egin behar izan zuen (bere familiako kide gehienak nazien sarraskietan hil zituzten), eta britainiar gudarostean sartu zen; orduan aldatu zuen izena, soldadu sartzen ziren iheslariei hala eskatzen baitzitzaien. Gerra amaitu zenean, argitaletxe bat sortu zuen Pergamon, eta ospe handia eskuratu zuen Britainia Handiko argitalpen zientifikoen alorrean. Politikagintzan 1959an hasi zen, Alderdi Laboristako hautagai gisa; legebiltzarreko kide izendatu zuten, 1964an, eta horretan jardun zuen 1970 arte. Hurrengo urtean, ekonomia-porrotetik libratu zuen British Printing Corporation konpainia, Britainia Handiko aldizkari- eta egunkari-argitaratzaile handia, eta Maxwell Communications Corporation izena hartu zuen. 1984an Mirror Group Newspapers konpainiaren lehendakari izendatu zuten, handik hiru urtera London Daily News egunkaria sortu zuen eta The European 1990ean.\n1990erako munduko komunikabide-inperiorik handienetakoa zuen bere esku, Britainia Handiko komunikabideak ez ezik, Estatu Batuetako argitaletxeak eta telebista-produkziokoak eta zinema-filmenak bildurik inperio horretara. Baina bere negozioek ez zioten etekin handirik ematen, eta bere ondasunak saltzen hasi zen 1991n. Urte hartan bertan desagertu zen, bere itsasontzian zihoala, eta bere gorpua Kanariar uharteen inguruan aurkitu zuten. Hil zenean bere korporazioak 400 milioi librako zorra zuen, gutxi gorabehera.\nAzken aldaketa 25 apirila 2020(e)an, 19:55(e)tan


Zanbuka Guraso Elkartea | Iturzaeta Herri Eskola\nZanbuka Iturzaetako Guraso Elkartea da, eta eskolako irakasle taldearekin bat eginez, ikastetxearen eguneroko jardueran, kudeaketan eta heziketa proiektuaren garapenean parte hartzen du.\nGuraso Elkarteak urtean zehar antolatzen dituen jarduerak\nIrristaketa, bela, igeriketa, piraguismoa.\nKiroletako koordinatzailearen kudeaketa.\nSanto Tomas, Inauterietako txokolatada, Eskolako Festa\nZaintza zerbitzuaren kudeaketa.\nAldizkako zerbitzua ere eskaintzen dugu.\nHerrian ospatzen diren jaietan parte hartu.


Berria.info - Orain Galdakaon igo dira\nOrain Galdakaon igo dira Arboletara igotako bi ekintzaile atxilotu ditu Ertzaintzak, eta beste hainbat lagun identifikatu ditu " />\nIgandea, 2013ko abenduak 8 - 13:20 Harian\neuskalherria;2009-10-14;Orain Galdakaon igo dira. Arboletara igotako bi ekintzaile atxilotu ditu Ertzaintzak, eta beste hainbat lagun identifikatu ditu\nOrain Galdakaon igo dira\nArboletara igotako bi ekintzaile atxilotu ditu Ertzaintzak, eta beste hainbat lagun identifikatu ditu\nArboletara igo dira, berriro ere, tren lasterraren aurka daudenak, oraingoan Galdakaon (Bizkaia). Herenegun, Bekea auzoan, Goikobasoko eremuan, bi haritzetara igo ziren bi ekintzaile. Atzo arratsaldean, 15:30 aldera, Ertzaintzaren eskaladako talde bat joan zen hara. Haritzetara igota zeuden bi ekintzaileak jaitsiarazi eta atxilotu egin zituzten; desobedientzia eta desordena publikoak egotziko dizkiela azaldu du Ertzaintzak. Beste hainbat lagun identifikatu egin zituzten ertzainek. 19:00etarako aske utzi zituzten bi ekintzaileak, eta ez zuten, artean, akusaziorik jaso. Igandean, 13:00etan, manifestazioa egingo dute Galdakaon, udaletxe aurretik irtenda.\nProtestarako aukeratutako haritzak Basauritik Zornotzara arteko AHT abiadura handiko trenaren ibilbidean «zutik dirauten azken zuhaitzak» direla azaldu dute ekintzaileek. «Triskantza basatiari eta zuhaitzen mozketari» aurre egitera eta gisako ekintzekin jarraitzera deitu dute ekintzaileek eta haiei sostengua adieraztera hurbildutakoek. Proposatu dute zuhaitz landaketak, elkarretaratze zaratatsuak eta gisako protestak egitea. Itsasondon (Gipuzkoa) irailaren 28an igo ziren hiru pagotara, eta, harrezkero, zabaldu egin da protesta moldea: Bilbon, Durangon eta Portugaleten elkartasun ekintzak egin zituzten. Aurreko astean, berriz, Gernikako Arbolara igo zen ekintzaile bat.\nIaz Ordiziako (Gipuzkoa) udaletxean protesta egin zuten AHTaren sei aurkari ere epaitu zituzten, atzo, Tolosan. Bi lagun udaletxeko balkoian kateatu ziren, Ordiziako Udalak AHTaren alde duen jarrera gaitzesteko. Ertzaintzak bi ekintzaileak eta beste lau lagun identifikatu zituen. Fiskalak 30 eguneko zigorra eskatu du haientzat, egunero 6 euro ordaintzeko. Ertzainak iraintzea egotzita, haietako biri isuna beste 30 egunez luzatzeko eskatu du fiskalak. Goierriko AHT Gelditu! Elkarlanak salatu du «protestarako eskubideen zapalketa» dakartela horrelako epaiketek.\nAHTarentzako bide berria egitearen aurka, eta lehengo burdinbidea berritzearen alde, manifestazioa egingo da datorren larunbatean Baionan -Lauga kiroldegitik abiatuko da, 17:00etan-. Lapurdiko hainbat hautetsik egin zuten manifestaziorako deia, eta CADEk babestu zuen. Berdeak eta NPA alderdiek eta Bizi! mugimenduak sostengatu dute orain. Webgunearen bidez, bestalde, 7.240 lagunek agertu diote atxikimendua protestari. Albisterik...


Hiru mediku 9.305 pertsonarendako - Sakana - Guaixe.eus\nHiru mediku 9.305 pertsonarendako\nGuaixe 2021-02-01 13:54\nAltsasuarrak osasun etxeko ate ondoan. Artxiboa.\nAltsasu, Olatzagutia eta Ziordirako sei mediku egon beharko lirateke eta hiru besterik ez daude. Haietako bat larrialdiez eta COVID-19 kasuez arduratzen da, eta beste biak kontsulta pasatzen ari dira.\nAltsasuko osasun eskualdea Burunda mendebaldeko hiru herriek osatzen dute. Altsasuko osasun etxetik kudeatzen da eskualdea, eta han lanean sei mediku egon beharko lirateke: lau Altsasun, bat Olatzagutian eta beste bat Altsasuz eta Ziordiaz arduratuko litzatekeena. Sei medikuetatik bat bajan dago. Bestalde, profesionalen lekualdaketa garaian, bi plaza bete gabe daude. Bata, Olatzagutikoa, plaza hartu duen medikua bajan dagoelako eta beste plaza bat hutsik dago.\nHorren ondorioz, hiru mediku ari dira 9.305 pertsonako eskualdeaz arduratzen. Egoera normal batean mediku bakoitzak bere kontsultak izanen lituzke eta bat larrialdiez arduratuko litzateke eta beste bat COVID-19 kasuez. Azken bi agenda horiek mediku bakar baten bizkar gelditu dira, eta gainontzeko kontsulten ardura bi sendagilerena da. Altsasuko osasun etxeko langile batek azaldu duenez, medikuak “ezin iritsi daude, ittota. Oso gaizki daude”. Langileak azaldu duenez, jakitun dira zerbitzuaren kalitatea “dudarik gabe jaitsi egin dela. Jendeari lasaitzeko eskatzen ibili behar dugu. Eta ez genuke horretan egon behar”. Osasunbideak ordezko medikuak bidali zain, sendagileak ahal den moduan ari dira lana aurrera ateratzen.\nAltsasuko osasun eskualdeko plantilla\n6 mediku (4 Altsasun, 1 Olatzagutian, 1 Altsasu-Ziordia), 6 erizain (berdin banatuta), pediatra bat, pediatriako erizaina, 4,5 administrari, eta gizarte langile bat.\nMedikuak, ordezkorik gabe, lanez gainezka\nGuaixe 2017 aza 02 Sakana\nEtxarri Aranatz eta Altsasuko osasun etxeetako medikuek jakinarazi dutenez, hilabeteak dira haien bajak, oporrak, baimenak eta zaintzak ordezko med...


Madariaga – Tropela.eus bloga\nBidaltzailea:Egoitz 2009-11-29 Hemen argitaratua:Euskaldunak, TxirrindularitzaEtiketak: Euskaltel-Euskadi, Igor Gonzalez de Galdeano, Madariaga3 iruzkin Miguel Madariaga jubilatu egin da sarreran\nHori da egungo Eusko Jaurlaritzako gobernuak plazaratu duena. Dakizuen bezala aurten amaitzen da Eusko Jaurlaritza eta Euskaltel-Euskadi taldearen artean zuten ia milioi bat eurotako hitzarmena eta berritzea tokatzen da.\nEgungo gobernu berrian aurten izan diren IÃ±igo Landaluze eta Mikel Astarlozaren dopin auziek alarma piztu dute. Beno, gizartean bertan ere bai, eta honek diru publiko eta talde laranjaren inguruko eztabaida bizitu du Tropela.net-en ere izan den bezala. Gertaera hauen aurrean, gobernuak klausula bat gehitu nahi omen du hurrengo hitzarmenean. Klausula honen arabera Euskaltel-Euskadiko txirrindulariren batek positiboren bat emango balu automatikoki diru-laguntzak kenduko lizkioke Eusko Jaurlaritzak. Uste dut guztiok onartzen dugun ekimena dela eta beharrezkoa jazoera hauek guztiak kontutan hartzen baditugu.\nOraindik hitzak besterik ez dira, hitzarmena gauzatu aurretiko elkarrizketen inguruko adierazpenak. Ikusi beharko da azkenean zer sinatzen den, baina dagoeneko Madariagak puntu hau gehitzeko arazorik ez duela ikusten adierazi du. Bere esanetan “jendeak talde honek (Euskaltel-Euskadik) dopinaren aurka zenbat egiten duen jabetu” beharko omen luke. Hala bada, zergatik babestu du taldeak Mikel Astarloza analisi eta kontra analisiek ekaineko laginean EPO aztarnak antzeman badituzte? Kontrakoa pentsatzera eramateko frogak badituzte plazaratzeko garia badela deritzot. Gustatuko litzaidake Euskaltel-Euskadi taldeak dopinaren kontra aritzen dela sinistea, baina egun ez dut horretarako arrazoirik ikusten.\nBidaltzailea:Egoitz 2009-10-19 2011-02-01 Hemen argitaratua:Dopin auziak, EuskaldunakEtiketak: Euskaltel-Euskadi, Eusko Jaurlaritza, Iñigo Landaluze, Madariaga, Mikel Astarloza14 iruzkin Dopin kasuren bat badago Eusko Jaurlaritzak dirulaguntzarik ez du emango sarreran\nBidaltzailea:Egoitz 2008-01-14 2008-02-28 Hemen argitaratua:EuskaldunakEtiketak: Amets Txurruka, Euskaltel-Euskadi, Ficoba, Madariaga, Txurruka Lagunartie6 iruzkin FICOBA.08.01.10 sarreran


AFA-DFA - Arabako Foru Aldundiak irailaren 30era arte luzatu du Hondakinen Prebentzio Plan berriari buruz alegazioak aurkezteko epea\nCurrent: Arabako Foru Aldundiak irailaren 30era arte luzatu du Hondakinen Prebentzio Plan berriari buruz alegazioak aurkezteko epea\nArabako Foru Aldundiak irailaren 30era arte luzatu du Hondakinen Prebentzio Plan berriari buruz alegazioak aurkezteko epea\nBat etorriz Europak ezarritako helburuekin, plan horrek ezarritako lorkizunetako batzuk dira hondakin gutxiago sortzea (% 10 gutxiago), ontzien berrerabiltzea eta birziklatzea % 75 gehitzea eta elikagaien alferrik galtzea % 50 murriztea.\nIngurumen eta Hirigintza Saileko foru diputatu Josean Galeraren adierazpenak:\nGasteiz, 2017ko abuztuaren 25a. Arabako Foru Aldundiak landu du dagoeneko Arabako Hiri Hondakinen Prebentzio eta Kudeaketarako 2017-2030 Plana, zeinarekin ezarriko baititu hiri hondakinen prebentzio, bereizte eta kudeaketarako politikak datozen 14 urteetarako; planari buruzko alegazioak aurkezteko epea irailaren 30ean amaituko da.\nEra honetan, Arabako Foru Aldundiak “bat egiten du Europako Batzordeak ezarritako helburuekin”, nabarmendu du planaren ontasunen artean Josean Galera Ingurumen Saileko foru diputatuak, zeinek gogorarazi baitu ezen “hondakinen gaineko europar politika dela zorrotzenetakoa munduan”.\nHain zuzen, plangintza dokumentuak ezarritako lorkizun handienetako bat da hondakin gutxiago sortzea 2020ra arte (%10 gutxiago), 2010ko zifren aldean (Europak ez du prebentzio helbururik ezartzen 2020tik aurrera). “Hondakinen hierarkian, prebentzioa, hau da, hondakin gutxiago sortzea, lehenengo helburua da”, gogorarazi du Galerak, eta bidenabar azpimarratu du zein axola handikoa den herritarrak ohartaraztea, “kontsumo geroz eta arduratsuagoa lortu arte, behar duguna bakarrik erosiz eta alferreko bilgarri eta ontziak baztertuz”. “Hondakinik onena da sortzen ez den hura", azaldu du. Alde horretatik, plan berriak ezartzen duen helburuetako bat da elikagaien alferrik galtzea % 50 gutxitzea 2030era arte. “Prebentzioa lehentasuna da plan honetan, araudiz, filosofiaz eta kontzeptuz”, laburbildu du Ingurumen Saileko foru diputatuak.


Biomasa sortzeko laboreak proposatzen dituzte adituek | Consumer\nBiomasa sortzeko laboreak proposatzen dituzte adituek\nLaboreen materia organikoaren aprobetxamenduari dagokio\narabera: Ostirala, 2002ko uztailaren 19a\nAndaluzian, hedaduragatik eta klimagatik, energia sortzeko potentzial handiena duen autonomia-erkidegoa da biomasatik energia sortzeko potentzial handiena duena. Kontzeptu horrek laboreen materia organikoa aprobetxatzeari egiten dio erreferentzia. Horixe azaldu zuen atzo Jesús Fernández Madrilgo Unibertsitate Politeknikoko Landare Ekoizpeneko katedradunak, Olavide Intendente ikastaroetan garatzen ari den energia berriztagarrien ikastaroan.\nFernandezek gaineratu zuen biomasa erabiltzearen bidez bakarrik lortuko dela Espainiako gobernuaren plana 2010erako Espainian sortutako energiaren% 12 energia berriztagarrietan sortua izan dadin, besteak beste, hidraulikoa, eguzki-energia edo eolikoa. Lur jakin batzuk abandonatzea alde ona da, katedradunak adierazi zuenez, biomasarekin energia sortzearen aldekoa da, eta ez bakarrik nekazaritzako hondakinetatik abiatuta (aktualitatean egiten da), baizik eta laborantza jakin batzuen ekoizpenarekin. Lastoa, adibidez, iturri ona da energia lortzeko, merkea izateaz gain. Hiru kilo lasto-k fuel-olio batek baino bero-energia sortzen du. Karduak beste aukera bat dira, produkzio handiak oso kostu txikian lortzen baitira.\nOrujoak (Jaengo probintzian milaka tona ekoizten ditu) kaloria-ahalmen handia du. Olio birjina erauzteko hondakin horren 2,5 kilok fuel-olio batek edo lasto-hiruk bezalako kaloriak sortzen dituzte. Askorentzat, orujotik askatzeak arazo bat ere badu, nahiz eta beste aplikazio batzuk izan ditzakeen.\nBiomasa Espainia laboreak


2011 -2016 Gaztelu mendiko haitzulo apainduak - Espace Culturel Arts et Sciences\nIsturitze eta Otsozelaia - Gaztelu mendiko haitzulo apainduak\n1913. urtean, Emmanuel Passemard-ek hamabost bat animali irudi topatzen ditu Isturitzeko Gela Handiko zutabe batean. Irudi hauek berriro ikertu ziren 1971. urtean Ignacio Barandiaran eta Georges Laplacen eskutik, hauetako sei bakarrik onartzen : bi orein, elurorein bat, hartz bat, ahuntz bat eta zaldi bat.\nOtsozelaia-Hariztoia, Gaztelu mendiko karst-aren bigarren pisua, J.O. Etchegaray-k aurkitu zuen 1929. urtean. 1955-ean, Georges Laplace-k galeria sakon batean irudiak aurkitzen ditu. Geroago, 1982. urtean, Jean Daniel Larribau-k beste galeria baten irudiak aurkitzen ditu ere bai. Sylvie Prudhomme-k, Gazteluko haitzulo apainduen ikerketa orokor bat bideratzen du eta 1989. urtean tesi moduan defendatzen du Pariseko unibertsitatean.\n1995. urtean, Akitaniako Service Régional de l’Archéologie Gaztelu mendiko balorazio orokor bat eskatzen du, arkeologi aldetik.\nBalorazioa sondeo batzuen bidez egin zen, A. Turq eta C. Normand-ek zuzendutakoak 1996tik 1998ra eta artearen berrikusia Otsozelaian, Aude Labarge-ren eskutik.\n2000tik 2010era C. Normand-ek zuzendutako taldeak Donamartiri Gelako aurinaziar aldiko sekuentzia (40.000-30.000 urte) induskatzen du. Lan hauen ondorioz labar arteko ale berriak aurkitzen dira: bataz beste marra gorriak, linea beltz bat eta hormetan sartutako hezurrak.\nBeraz, lekuaren historia kontuan izanik, badirudi arte ikerketa lanak berriro hastea beharrezkoa dela eta baita ere bizilekua, labar artea eta arte mugigarriaren arteko harremanak aztertu behar direla. Erronka honi aurre egiteko, 2010. urtean, Diego Garatek (Bizkaiko Arkeologia Museoaren teknikoa) zuzendutako ikerketa talde berri bat osatu da.\nArlo ezberdinak proposatu dira proiektuko helburuak betetzeko :\nHaitzuloen plano topografikoa.\nLabar artearen ikerketa.\nHormetan sartutako hezur eta sukarrien ikerketa.\nAnalisi kimikoak eta C14 datazioak.\nBizileku eta artearen arteko harremanen azterketa.\nArtearen analisi estilistikoa, plastikoa eta teknologikoa.\nArlo hauek guztiak hurrengo sei urteetan sakonduko dira. Ikerketa hauen ondorioz Isturitze eta Otsozelaia haitzuloak, pirinio eta kantauri mendilerroen barruan izandako garrantzia ezagutuko dugu.\nBeraz herrialde eta espezialitate ezberdinako talde bat osatu da\nHogei bat ikerlari parte hartzen dute: arkeologian artearen teknikan, estiloan eta plastizitatean oinarritzen dira. Geologian, espeleologian edota errealitate birtualean lan egiten duten espezialistak ere badaude.\nErakunde ezberdinak proiektuari elkartu dira: Isturitz Oxocelhaya Espace Culturel Arts et Sciences, Association Gaztelu, Université de Toulouse-Le Mirail, Université de Bordeaux I eta Euskal Herriko Unibertsitatea. Teknologi berriak arkeologian aplikatzeko, Bidarteko Ingeniaritza Eskolarekin (ESTIA) lankidetasun bat ezarri da.\nProiektu honek, Dany Barraud (conservateur régional de l’archéologie) jaunaren adostasuna eskuratu du eta Akitaniako Direction Régionale des Affaires Culturelles (DRAC)-ren dirulaguntza jasotzen du. Joëlle Darricau andrea, haitzuloen jabeak, eta Association Gaztelu-k laguntza logistikoa eskaintzen dute.\nHasierako kanpaina oraintxe bertan garatzen ari da\nArgitaratutako artearen inbentarioa berrikusten gaude. Topografia zehatz bat ere egiten ari gara. Saiaketa bat egin dugu ere bai, haitzulo barruan teknologia berrien aplikazioa ondo kudeatzeko (hiru dimentsioko berregina birtuala eta fotogrametria). Lan hauen ondorioz, hurrengo urteetan, artearen miaketa eta ikerketa sakona egingo da.\nProiektuaren lehenengo emaitzak itxaropentsuak dira eta ziur gaude etorkizunean gero eta aberatsagoak izango direla.


Gizarte Segurantzaren Diruzaintza Orokorrak honako eragiketa hauek egin ohi ditu Gizarte Segurantzaren ondare diren ondasun higiezinekin lotuta:\nHigiezinen erosketa: lehiaketa publiko bidez ondasun higiezinak erostea.\nHigiezinen salmenta: enkante publiko bidez eraikinak, etxebizitzak, lokalak, orubeak eta landa finkak besterentzea.\nHonako webgune hauek eros edo besterendu daitezkeen ondasunen gaineko informazio eguneratua eskaintzen dute uneoro:\nhelbidean higiezin salmentari buruzko informazio zerbitzua eskuragarri dago egoitza elektronikoa. Izena emanda, deitutako enkanteen informazioa jaso ahal izango duzu posta elektroniko bidez.\nGizarte Segurantzaren Diruzaintza Orokorrak, enkante publiko bidez, Gizarte Segurantzako zordunei bahitutako landa finkak, hiri finkak, ibilgailuak, itsasontziak eta bestelako ondasun higiezinak saltzen ditu.\nHigiezinen salmentei buruzko informazio zerbitzua


HEZKIDETZAN ESKU HARTZEN talde-bloga: Heziketa Afektibo-Sexualaz hausnartzen\nHeziketa Afektibo-Sexualaz hausnartzen\nHeziketa afektibo-sexual hezkidetzailea sustatzeko behar beharrezkoa da eredu heterosexista ugalkor hegemonikoa kolokan jartzea. Hau da, bere inposaketei kritika egin, botere harremanak eta genero rolak bistarazi-deseraiki, sexualitate aniztasuna plazaratu, norberaren errepika-ezintasunaren ideia indartu eta berdintasun- askatasun-adostasun- eta begirunean oinarrituriko harreman desberdinen ereduak proposatu.\n“Afektuen esparruan neskek eta mutilek genero-harremanak barneratu dituzte, (harreman) horiek gizon askoren oldarkortasuna eta indarkeria sustatu ez ezik, emakume askok gizon beldurgarri hauek maitatzea ere bai”. Hori dela eta neskek ez dute identifikatzen “mutil gaiztoak” nahiago izateak dakartzan gutxiespen eta erasoak eta mutilei transmititzen zaie “matxote” izan behar direla baldin eta bikoterik izan nahi badute.\nAskatasun sexuala kontzeptuari erreparatuz, modernoa izateko ezinbesteko baldintza izango balitz bezala ‘izan ditzakezun harreman sexual guztiak izan, nahi ez dutenean ere, jatorra denaren ustetan. Ez diote bere buruari planteatzen harreman sexualik ez izatea ba dela ere askatasun sexuala”.\nNOLA ULERTZEN DUGU AFEKTIBITATEA ETA SEXUALITATEA?\n“Afektibitatea harreman positiboak izateko pertsonen gaitasuna da”. Afektibitatea pertsonaren osagai estrukturala da, emakume eta gizonen garapen integralerako oinarrizko gaitasuna.\nAfektibitatea eman eta jasotzeko gaitasuna bezala izango litzateke.\nSexualitatea plazerraren kudeaketa gisa ulertu daiteke, “desioa eta plazerra abiapuntu eta helmuga izango lirateke” komunikazioa eta errespetua direla medio.\nHeziketa afektibo-sexual hezkidetzaileak pertsonen, harreman eta bizitza modu desberdinen aniztasuna bistarazi eta normalizatu, nor den moduan onartua sentitu eta bere afektibitatea eta sexualitatea aske espresatzen bizi ahal izateko.\nSexu- eta genero-binarismoen (emakume-gizon, femenino-maskulino) deseraikitze lana.\n· Batetik, inposaturiko edertasun-eredu estandar asimetrikoek, sexualitatearen espresioa baldintzatzen dute. Ederrena norberaren gorputza da: gorputza dela medio sentitu, gozatu, espresatu eta bestearekin erlazionatzeko aukera dugu.\n· Bestetik, generoa da sexualitatearen mugatzaile nagusia. Neska/emakumeak desioaren “objektu” bihurtzen ditu eta mutil/gizonak desioaren “subjektu”. Plazerra esperientzia subjektiboa da, gozatzea baimentzen duena, ez da rol zehatz bat betetzea baizik eta partekatzeko gogoak.\nAfektibitatearen garapen berdinkidea.\n3. Sexualitatea eta indarkeria bateraezinak dira.\n4. Sexualitatea ez da berdin heterosexualitatea, genitalitatea, ezta koitoa egitea ere.\n5. Sexualitatea eta ugalketa gauza desberdinak dira.\n6. Sexualitatea ez da arriskutsua, pertsonaren baitan dago eta era osasuntsuan bizi ahal da, bere barne balioak kontuan izanda.\n7. Elkarrekiko errespetuan, nahian eta “adostasunean” oinarrituriko edozein sexualite-adierazpen zilegi da\n8. Sexualitatea eta genero-identitatea alda daitezke bizitzan zehar\n9. Sexualitatea jaio eta hil bitarteko laguna dugu\n10. Norberak bere buruaz aritzeko aukeratuko du nahi duen etiketa bere bizitzaren une zehatz batean, hori bada berak nahi duena.\nHizkuntzaren bitartez, errealitatea isla dezakegu edo aldaketak sustatu. Hona hemen sexualitateaz hitz egiteko kontuan hartzeko moduko alderdiak:\n● Hitz gozoak, samurrak, maitekorrak eta atseginak erabiltzen saiatu.\n● Genero-rolak, emakumeekiko eta beren bizitza-zikloetako aldaketekiko mesprezua, gizonen “omnipotentzia”, koito-zentralitatea eta heteronormatibitatea erreproduziten dituzten hizkuntzaren espresioak aztertu, alternatiba ez-sexistak identifikatu eta beren erabileraren barneraketa bultzatu.\n● Aniztasun afektibo-sexuala irudikatu, izendatu eta errepresentatzeko ahalegin kontzientea\nSexualitateen diskurtsoak beren espresio anitzekin ikastetxeko harreman esparru guztietan integratzea izango da helburua, hau da; izendatuak senti daitezen baita giza-sexualitatearen diskurtso normalizatuaren parte ere bai.\nEskolak esaten du inklusiboa eta jatorrizko bazterkerien orekatzailea dela baina, materia guztiek maitasun-eredu bakarra transmititzen dute gehienbat: maitasun erromantikoa eta honekin batera osagarritasunaren ideia- (laranja-erdiaren mitoa), derrigorrezko heterosexualitatea- eta dominazio-meneko harremanen naturalizazioa.\nHeziketa afektibo-sexuala ikastetxe eta irakasleen sentsibilitate eta boluntarismoaren eskuetan geratu ohi izan da Sarritan gai honetaz kanpoko erakunde bat arduratzen da eta horretarako duten denbora tartea laburra delarik.\nhaurrak afektibitate eta sexu aniztasunean hezten - Hik Hasi\nHeziketa afektibo-sexual hezkidetzailearen helburua da, Planak dion moduan, “harreman afektibo-sexualak izateko eta elkarrekin bizitzeko heztea, aniztasun sexualean eta emakumezkoen eta gizonezkoen berdintasunean oinarrituta”.\nHarreman afektibo eta afektibo-sexual positibo eta autonomoak eraikitzea eskola-barnean eta baita kanpoan ere.\nHorretarako hauek dira hezkidetzak planteatzen dituen erronkak:\n● Eskola-komunitate osoaren sentsibilizazioa eta prestakuntza\n● Heziketa-eragile guztiak heziketa afektibo-sexuala egiten ari garela onartzea\n● Eskola-komunitate osoaren konpromisoa hartzea plan integral bat diseinatu eta aurrera eramateko\n● Heziketa afektibo-sexuala aniztasunean hezteaexualitatearen inguruko mitoak deseraikitzea\n● Sexualitate anitzen diskurtsoa normalizatzea.\n● Gorputzaren autoezagutza eta onarpena eta gorputz desberdinen edertasuna\n● Heteropatriarkatuak ezarritako mugak gaindituz nork bere identitate afektibo-sexual propioaren eraikuntza prozesua sustatzea\n● Hizkuntza hezkidetzailea erabiltzen duen heziketa izatea\n● Material didaktikoetan aniztasunaren presentzia sustatzea\nHezkidetzak bultzatu nahi duen eskolan kide guztiak baloratuak sentitzea izan beharko luke xede\nETIKETAK #Arantza Leiza, Heziketa afektibo-sexuala\nHEZIKETA AFEKTIBO-SEXUALA, HAUSNARTZEN\nKOLORE, KOLORE ETA GUSTU GUZTIAK...\nHeziketa afektibo sexuala ikastetxean\nHEZIKETA AFEKTIBO SEXUALARI BURUZ HAUSNARTZEN\nHeziketa afekibo-sexualaren gainean hausnartzen\nHezkuntza afektibo sexual denon ardura\nHEZIKETA AFEKTIBO-SEXULA, HIPOKRESIAREN GAINETIK\nHEZIKETA AFEKTIBO-SEXUAL HEZKIDETZAILEA Teoria fem...\nHEZIKETA SENTIMENTALA BATZUK, BOTEREA BESTE BATZUK\nHeziketa afektibo-sexualariburuzko hausnarketa\nANIZTASUN SEXUALAZ HAUSNARKETA\nIDENTITATE ETAORIENTAZIO SEXUALA Aurreko gaian ge...\nANIZTASUN SEXUALAK BISTARATUZ\nGIZONA GIZON, EMAZTEA EMAZTE ETA APAIZAK AZKENEKO ...


Txertoen teoriak apurtu egiten dira: zientziak birusekiko antigorputzek ez dutela ezertarako balio agerian uzten du - Afrikhepri Fondation\n3eko martxoaren 2021a, asteazkena\nTxertoen teoria xehatu egiten da: zientziak agerian uzten du birusen aurkako antigorputzen ezertarako balio ez duela\nLtxertoaren teoriaren oinarriak hondatzen ari dira, zientziak birusen aurka borrokatzeko antigorputzen ezertarako balio ez duela erakusten baitu; Medikuntza, farmazia eta txertoen industriak eguzkiaren azpian dauden gaixotasun ia guztien aurkako txerto berrien bila ari diren bitartean, Immunity aldizkarian argitaratutako ikerketa berri batek erabat deseraikitzen du txertoen teoria guztia. Bihurtzen da gorputzaren sistema immunologiko naturalean, jaiotzetiko eta egokitzeko osagaiek batera funtzionatzen dutela gaixotasuna kentzeko, antigorputzak sortzen dituzten txertoen beharrik gabe.\nSistema immunitario egokitzailearen zati gisa, txertoen atzean dagoen teoriak dio infekzioa imitatzen dutela, B zelulek, immunitate sistemaren globulu zurien bi mota nagusietako bat, antigorputzak sortuz. Onartuta dago txertoek eragindako antigorputzak, sistema immunitario egokitzailearen atalik zehatzena direnak, immunitate-sistemari gorputzari eragin aurretik infekzio bati zuzenean nola erantzun irakasten diotela.\nIkerketa berriak azpimarratu du berezko immunitateak paper garrantzitsua betetzen duela infekzioei aurre egiteko eta, agian, immunitate egokitzailea baino garrantzitsuagoa da infekzioak prebenitzeko edo borrokatzeko. Probetan frogatu da sistema immunitario egokitzailearen antigorputzak ez direla gai infekzioari aurre egiteko. Funtsean, horrek ez du teoria txertoek eragindako antigorputzek infekzioen prebentzioan edo kontrolean oinarritutako zenbait funtzio betetzen dituztela dioen teoria.\n"Gure aurkikuntzek kontrajartzen dute gaur egungo ikuspegiarekin, antigorputzak guztiz beharrezkoak direla estomatitis besesikularraren birusa bezalako mikroorganismo batek eragindako infekzioari aurre egiteko eta B zelulen ustekabeko funtzioa agerian uzten dute, makrofagoen zaindari gisa. birusen aurkako immunitatean ", esan du Harvardeko Medikuntza Eskolako H. Uldrich H. von Andrian doktoreak. "Garrantzitsua izango da nerbio sistemari erasotzen dioten antzeko birusen aurka, hala nola Mendebaldeko Niloaren, amorruaren eta entzefalitis birusen aurka, antigorputzen eta interferoien papera immunitatean disekatzen jarraitzea. "\nRussell Blaylock doktoreak Mike Adams Health Ranger-i egindako azken elkarrizketan azaldu zuen bezala, txertoek iragarritako moduan funtzionatzeaz gain, gorputzaren berezko immunitatea kaltetzen dute. Gorputzari infekzioei nola erantzun irakatsi beharrean, txertoek immunitate-sistemak Th2 motako zitokinak sortzeko gaitasuna inhibitzen dute eta immunitate zelularra kentzen dute, gorputzak gorputzaren aurka babesten duen gorputza. birusak eta bakterio hilgarriak.\nBeraz, berriro ere, txertoek helburu mediko zilegiren bat betetzen dutela dioen mitoa aurrerapen zientifiko batek deseraiki du. Medikuntza komunitate nagusiak onartu nahi duen edo ez kontuan hartu gabe, txertoaren aldeko ideologia bera gero eta zaharrago dagoen sasi-zientzia zaharkituetan aurkitzen da.\nTxertorik gabe bizitzea: txertorik gabeko haurrak dituzten familien testigantzak\n3 erabilitako 10,61 € -tik aurrera\nErosi 14,78 €\nAzken eguneratzea 3eko martxoaren 2021ean, 1:04


Donostia Zinemaldia :: Soul of a Banquet\nKevin Patricio, Aitor Arregi\nWayne Wang zuzendariak Amerikara benetako janari txinatarra eraman zuen Cecilia Chiang-en mundua azalduko digu. Film hau gastronomiaren erakusgarri atsegina ez ezik, Chiangen erretratu hunkigarria ere bada.\nWayne Wang Hong Kongen jaio zen, baina San Frantziskon bizi da, eta filmografia zabala dauka. Bere filmen artean, kritikarien artean arrakastatsuak izan diren pelikula independenteak eta ikusleen artean arrakasta lortu duten film komertzialak daude, esaterako: Chan is Missing (1982), The Joy Luck Club (1993, Amy Tanen eleberriaren egokitzapena), sari zaparrada jaso zuen Smoke (1995), Maid in Manhattan (2002) eta Last Holiday (2006). Soul of a Banquet zuzendari gisa egin duen hogeigarren film luzea da.\nWayne Wang Productions, Inc.\nCecilia Chiang, Alice Waters, Ruth Reichl\n511 Canal St, Suite 5E New York, NY


Telekomunikazioak | Mamo Power Technology Co., Ltd.\nTelekomunikazioen industria sorgailu multzoen atalaren zati nahiko garrantzitsua da. Enpresa multinazional gisa, MAMOk Energia sortzeko sistemak eta Energia irtenbide aurreratuak diseinatu, fabrikatu eta pertsonalizatu zituen. Tokiko saltzaile adituen laguntzarekin babestuta, MAMO Power da mundu osoko marka hornitzaileak, urruneko energia hornidura fidagarri eta fidagarria lortzeko.\nTelekomunikazio handiko operadore askoren lankidetzari esker, MAMOk arreta handiagoa eskaintzen dio talde elektrikoen lanaren zorroztasunari eta segurtasunari.\nUrruneko komunikazio paketeak eskaintzen dituzten MAMO kontrol sistemek, patenterik gabeko teknologiari esker, bezeroek ekipamenduak bulegotik edo beste edozein lekutatik kontrolatu eta kontrolatu ditzakete.\nKontrol paneleko pakete askok telefono adimendun aplikazioak dituzte, sorgailu multzo banako parametroetarako sarbidea ematen dutenak eta edozein arazoren berri ematen dute gunean. Arazo baten ezagutza aurreratuak baliabide egokia eskuordetzea ahalbidetzen du, alferrik galdu diren bisitak eta, azken finean, dirua aurrezteko.


prebia | Mondraberri Arrasateko Ataria\nZigor gogorra Leintz Arizmendiri, Covid garaian partida bat jokatzeari uko egin ondoren\nMondraberri - 2020-11-13 0\nAsteburu honetan ez da futbol partidarik izango. Errugbia eta areto futbola ere ez dira jokatuko. Gainerako partidei dagokienez, saskibaloian EBA ligako taldeak etxetik kanpo jokatuko du Solaresen aurka igandean 18: 00etan. Ford Mugarriren eskubaloi partida ere bertan behera geratu da. Boleibolean, Arizmendik Sestaoren aurka jokatuko du etxetik kanpo.\nHautagiek bete behar duten baldintzetako bat da Batxilergoko titulua edo baliokidea izatea, edota goragoko beste edozein. Hautaketan parte hartzeko,...\nMarijo - 2021-04-15


Bilboko Loraldai jaialdiak loreak udazkenean emango ditu aurten — Gaztezulo\nBilboko Loraldai jaialdiak loreak udazkenean emango ditu aurten\nBilboko Loraldai jaialdiak loreak udazkenean emango ditu aurten Aurtengoa, egoerak hala behartuta, hiru eguneko esperientzia digitala izango du berrikuntza bezala. Irailak 26an eman zitzaion hasiera eta urriaren 22ra arte luzatuko da. https://www.gaztezulo.eus/albisteak/bilboko-loraldai-jaialdiak-loreak-udazkenean-emango-ditu-aurten https://www.gaztezulo.eus/albisteak/bilboko-loraldai-jaialdiak-loreak-udazkenean-emango-ditu-aurten/@@download/image/GENERAL_Slaiders_2020_UDETAGOIENA-scaled.jpg\nAurtengoa, egoerak hala behartuta, hiru eguneko esperientzia digitala izango du berrikuntza bezala. Irailak 26an eman zitzaion hasiera eta urriaren 22ra arte luzatuko da.\nUdagoienean loratzen da lelopean abiatu da aurtengo Loraldia jaialdia. Antolatzaileek aipatu dute ez dela arraza izan, baina sormena dela irtenbidea. Hori dela eta, udaberrian ospatzekoa zen jaialdia berreskuratu dute udazken honetarako.\nEdizio honek euskal kultura izango du oinarri. Honela, Euskal Herriko zein nazioarteko sortzaileak hurbilaraziko ditu “Loraldiaren sormenak ez baitu mugarik”, antolatzaileen hitzetan.\nIrailaren 26an eman zitzaion hasiera eta urriaren 22ra arte luzatuko da jaialdia. Berrikuntza bezela hiru eguneko esperientzia digitala dakar. “Osasun krisia dela eta, Loraldia Udagoiena jaialdiko ikuskizunak mugatuta daude, edukiera mugatuta dago, kultura gozatzen dugun pertsonen arteko harremana mugatuta dago, eta proposamenak sortzen dituzten pertsonekiko eta artistekiko hurbiltasuna mugatuta dago”. Muga horiei erantzun bat emateko jaialdiak, teknologiari esker, mundura jalgiko da. “Aro berriari bide berriak dagozkio”. Antolatzaileen esanetan, programa berri honen parte izango diren ekintzek nortasun propioa dute eta presentzialen osagarri izango dira.\nEsperientzia digitalak eskainiko dituen ikuskizunez gain, ohiko zuzeneko hamaika ekitaldi izango ditugu. Diziplina anitz, askotariko formatuak eta mota ezberdinetako ekintzak burutuko dira. Udazkeneko edizio honetan antzerkia, dantza, musika, literatura, artea eta bertsolaritza presente egongo dira. Euskal kulturaren adierazpen berritzaileenak plazaratuko dira. Egitarau osoaren berri izateko sartu hemen.


Anbrosio Milangoa - Wikipedia, entziklopedia askea.\n374ko abenduaren 7a - 397ko apirilaren 4a\nMilan, 397ko apirilaren 4a (57/58 urte)\nBasilica of Sant'Ambrogio (en)\nidazlea, filosofoa, teologoa, apaiz katolikoa, politikaria eta apezpikua\nAnbrosio Milangoa (Treveris, c. 340 - Milan, 397ko apirilaren 4a) Milango apezpikua izan zen 374-397 bitartean. Eliza latinoko guraso eta doktorea da. Jaia, abenduaren 7an ospatzen da.\nErromatar Inperioko goi funtzionarioa zen, Liguriako gobernaria. 374an, herriak Milango apezpiku aldarrikatu zuen, artean katekumeno besterik ez zelarik. Bataioa hartu, apaiztu eta apezpiku egin zen zortzi eguneko epean. 382an, Simako bere ahaide paganoari gogor eraso zion senatuan, Garaipenaren aldarea ez kentzearen alde agertu zelako. 387an, San Agustin bataiatu zuen. Teodosio enperadorea jendaurreko penitentzia egitera behartu zuen Tesalonikako sarraskiaren ondoren. Haren obrak pastoralgintza zuen helburu: sermoiak, hileta otoitzak (Teodosiori egindakoa), tratatu moralak, gorazarreak (anbrosiarrak deituak). Erlikien gurtzaren eragilea izan zen Mendebaldean.\nArtikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016/06/03 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.\nWikimedia Commonsen badira fitxategi gehiago, gai hau dutenak: Anbrosio Milangoa\nGutenberg proiektua: 25543